Koppa Mikwano gya Katonda egy’Oku Lusegere | Ogw’Okusoma\n“Abatya Yakuwa be baba mikwano gye egy’oku lusegere.”—ZAB. 25:14.\nENNYIMBA: 106, 118\nKiki kye tuyigira ku nkolagana eyali wakati wa Katonda ne Luusi?\nLwaki Kabaka Keezeekiya yali mukwano gwa Yakuwa?\nLwaki Maliyamu, maama wa Yesu, yali mukwano gwa Yakuwa?\n1-3. (a) Lwaki tuli bakakafu nti naffe tusobola okuba mikwano gya Katonda? (b) Bantu ki be tugenda okuyigako mu kitundu kino?\nEMIRUNDI esatu Bayibuli egamba nti Ibulayimu yali mukwano gwa Katonda. (2 Byom. 20:7; Is. 41:8; Yak. 2:23) Omusajja oyo eyali omwesigwa ye yekka ayogerwako obutereevu mu Bayibuli nti yali mukwano gwa Yakuwa. Kati olwo tugambe nti Ibulayimu ye muntu yekka eyali mukwano gwa Yakuwa? Nedda, kubanga Bayibuli eraga nti buli omu ku ffe asobola okuba mukwano gwa Katonda.\n2 Bayibuli eyogera ku basajja n’abakazi bangi abaali abeesigwa, nga batya Yakuwa, nga bamwesiga, era abaali mikwano gye egy’oku lusegere. (Soma Zabbuli 25:14.) Omutume Pawulo yayogera ku ‘kibinja ekinene eky’abajulirwa,’ nga bonna baali mikwano gya Katonda. (Beb. 12:1) Yamenya abantu abawerako abali mu kibinja ekyo.\n3 Mu kitundu kino tugenda kwetegerezaayo abantu basatu abaali mikwano gya Yakuwa. Tugenda kulaba (1) Luusi, nnamwandu eyava mu Mowaabu; (2) Keezeekiya, kabaka wa Yuda eyali omwesigwa; ne (3) Maliyamu, maama wa Yesu eyali omwetoowaze. Kiki kye tuyinza okuyigira ku ngeri buli omu ku bo gye yafuukamu mukwano gwa Katonda?\nYAYOLEKA OKWAGALA OKUTAJJULUKUKA\n4, 5. Kintu ki ekikulu ennyo Luusi kye yalina okusalawo, era lwaki ekyo tekyali kyangu? (Laba ekifaananyi ku lupapula 13.)\n4 Kuba akafaananyi nga bannamwandu basatu batambula mu luguudo oluyita mu ddungu lya Mowaabu era ng’empewo ekunta. Bannamwandu abo ye Nawomi ne baka baana be Luusi ne Olupa. Olupa asalawo okubaleka n’addayo ewaabwe mu nsi ya Mowaabu. Nawomi mumalirivu okuddayo ku butaka mu Isirayiri. Ali wamu ne Luusi era Luusi ayolekaganye n’okusalawo okukulu ennyo mu bulamu bwe. Asobola okusalawo okuddayo mu bantu be e Mowaabu oba okusigala ne nnyazaala we Nawomi n’agenda naye e Besirekemu.—Luus. 1:1-8, 14.\n5 Luusi yali asobola okugamba nti maama we n’ab’eŋŋanda ze abalala abandibadde bamulabirira baali mu Mowaabu. Mowaabu ye yali ensi ye. Abantu b’e Mowaabu be baali abantu be, olulimi lwe baali boogera lwe yali ayogera, era yali amanyidde buwangwa bwayo. Ebyo Nawomi yali tasobola kubimuwa mu Besirekemu. Mu butuufu, Nawomi yakubiriza Luusi okusigala mu Mowaabu. Nawomi yagamba baka baana be nti yali tasobola kubafunira basajja ba kufumbirwa wadde amaka. Kiki Luusi kye yandikoze? Munne Olupa ye yasalawo okuddayo “eri abantu be ne bakatonda be.” (Luus. 1:9-15) Ne Luusi yali ayagala okuddayo eri bakatonda ab’obulimba abantu be be baali basinza? Nedda.\n6. (a) Luusi yasalawo atya mu ngeri ey’amagezi? (b) Lwaki Bowaazi yagamba nti Luusi yaddukira wansi w’ebiwaawaatiro bya Yakuwa?\n6 Kirabika Luusi yayiga ebikwata ku Yakuwa okuyitira mu mwami we eyafa oba okuyitira mu Nawomi. Yakuwa teyali nga bakatonda b’e Mowaabu. Luusi yali akimanyi nti Yakuwa ye Katonda gw’agwanidde okwagala era gw’agwanidde okusinza. Kyokka okumanya obumanya ekyo kyali tekimala. Luusi yalina okusalawo. Yakuwa gwe yandironzeewo okuba Katonda we? Luusi yasalawo mu ngeri ey’amagezi. Yagamba Nawomi nti: “Abantu bo be banaaba abantu bange, ne Katonda wo y’anaaba Katonda wange.” (Luus. 1:16) Wadde nga tukwatibwako nnyo bwe tulowooza ku kwagala Luusi kwe yalaga Nawomi, ekisinga okutukwatako kwe kwagala Luusi kwe yalina eri Yakuwa. Bowaazi naye yasiima nnyo Luusi olw’okusalawo okuddukira wansi w’ebiwaawaatiro bya Yakuwa. (Soma Luusi 2:12.) Ekyo kituleetera okulowooza ku kanyonyi akato akanoonya obukuumi wansi w’ebiwaawaatiro bya maama waako. (Zab. 36:7; 91:1-4) Yakuwa yalinga omuzadde eri Luusi. Yakuwa yawa Luusi emikisa olw’okukkiriza kwe yayoleka era Luusi teyejjusa n’akatono olw’ekyo kye yasalawo okukola.\n7. Kiki abo abalonzalonza okwewaayo eri Yakuwa kye basaanidde okumanya?\n7 Abantu bangi bayiga ebikwata ku Yakuwa naye ne balemwa okusalawo okumwesiga. Tebasalawo kwewaayo gy’ali kumuweereza. Bwe kiba nti olonzalonza okwewaayo eri Yakuwa, kiki ekikulemesa? Kijjukire nti buli muntu ku nsi alina katonda gw’asinza. (Yos. 24:15) Lwaki tosalawo kuweereza Yakuwa, Katonda yekka gwe tugwanidde okuweereza? Engeri esingayo obulungi gy’oyinza okukiraga nti weesiga Yakuwa kwe kwewaayo gy’ali. Ajja kukuyamba okutuukiriza obweyamo bwo era ajja kukuyamba ng’oyolekagana n’embeera yonna enzibu eyinza okujjawo. Ekyo Katonda kye yakolera Luusi.\n“YANYWERERA KU YAKUWA”\n8. Keezeekiya yakulira mu mbeera ki?\n8 Obutafaananako Luusi, Keezeekiya ye yazaalibwa mu ggwanga eryali lyewaayo eri Yakuwa. Naye tekiri nti buli Muyisirayiri yali mwesigwa eri Katonda. Taata wa Keezeekiya, Kabaka Akazi, y’omu ku bantu abataali beesigwa. Omusajja oyo omubi yaleetera abantu mu bwakabaka bwa Yuda okusinza ebifaananyi, n’atuuka n’okujolonga yeekaalu ya Yakuwa eyali mu Yerusaalemi. Keezeekiya yakulira mu mbeera enzibu ennyo kubanga n’abamu ku baganda be battibwa mu ngeri ey’obukambwe, nga bookebwa balamu okubawaayo nga ssaddaaka eri bakatonda ab’obulimba!—2 Bassek. 16:2-4, 10-17; 2 Byom. 28:1-3.\n9, 10. (a) Lwaki Keezeekiya yali asobola okusalawo okunyiigira Yakuwa? (b) Lwaki tetusaanidde kunyiigira Katonda? (c) Lwaki kikyamu okulowooza nti embeera omuntu gy’akuliramu y’esalawo engeri gy’anaatambuzaamu obulamu bwe?\n9 Keezeekiya yali asobola okusalawo okunyiigira Katonda n’atamuweereza. Abantu abamu abayise mu mbeera etetuuka na ya Keezeekiya buzibu basazeewo ‘okusunguwalira Yakuwa’ oba okunyiigira ekibiina kye. (Nge. 19:3) Ate abamu balowooza nti olw’okuba embeera mu maka ge baakuliramu teyali nnungi, ekyo kibawa eddembe okweyisa nga bwe baagala oba okukola ensobi ze zimu bazadde baabwe ze baakola. (Ez. 18:2, 3) Naye endowooza ng’ezo ntuufu?\n10 Ebyo bye tusoma ku Keezeekiya biraga nti endowooza ng’ezo nkyamu ddala! Tewali nsonga yonna muntu gy’ayinza kwekwasa kunyiigira Yakuwa, kubanga Yakuwa si ye nsibuko y’ebintu ebibi ebituuka ku bantu mu nsi. (Yob. 34:10) Kyo kituufu nti abazadde basobola okuteerawo abaana baabwe ekyokulabirako ekirungi oba ekibi. (Nge. 22:6; Bak. 3:21) Naye ekyo tekitegeeza nti embeera y’omu maka omuntu g’akuliramu y’esalawo engeri gy’anaatambuzaamu obulamu bwe. Buli omu ku ffe Yakuwa yamuwa eddembe okusalawo engeri gy’anaatambuzaamu obulamu bwe. (Ma. 30:19) Keezeekiya yakozesa atya eddembe eryo?\nAbavubuka bangi basazeewo okuweereza Yakuwa wadde ng’amaka mwe bava tegaweereza Yakuwa (Laba akatundu 9, 10)\n11. Kiki ekyafuula Keezeekiya okuba omu ku bakabaka ba Yuda abaasingayo obulungi?\n11 Wadde nga Keezeekiya yali mwana w’omu ku bakabaka ba Yuda abaasingayo obubi, y’omu ku bakabaka ba Yuda abaasingayo obulungi. (Soma 2 Bassekabaka 18:5, 6.) Wadde nga kitaawe yamuteerawo ekyokulabirako ekibi ennyo, waliwo abantu abalala be yali asobola okukoppa abateekawo ekyokulabirako ekirungi. Waaliwo Isaaya, Mikka, ne Koseya, abaali baweereza nga bannabbi. Kabaka Keezeekiya ateekwa okuba nga yassangayo nnyo omwoyo ku bigambo by’abasajja abo abeesigwa era n’akolera ku kubuulirira ne ku kuwabula kwe baamuwa. Kino kyamuleetera okufuba okutereeza ebintu ebikyamu kitaawe bye yali akoze. Yalongoosa Yeekaalu, yeegayirira Katonda asonyiwe abantu ebibi byabwe, era n’asaanyaawo ebifaananyi abantu bye baali basinza. (2 Byom. 29:1-11, 18-24; 31:1) Bwe yayolekagana n’okusoomooza okw’amaanyi, gamba nga mu kiseera Sennakeribu kabaka wa Bwasuli bwe yali ateekateeka okulumba Yerusaalemi, Keezeekiya yayoleka obuvumu n’okukkiriza okw’amaanyi. Yeesiga Katonda okumulokola era n’azzaamu abantu be amaanyi. (2 Byom. 32:7, 8) Oluvannyuma Keezeekiya bwe yayoleka amalala, yawuliriza okuwabula okwamuweebwa ne yeetoowaza era ne yeenenya. (2 Byom. 32:24-26) Tukiraba nti Keezeekiya teyakkiriza mbeera enzibu ze yayitamu mu buto okumulemesa okutambuza obulamu bwe mu ngeri esaana. Yali mukwano gwa Yakuwa era yatuteerawo ekyokulabirako ekirungi.\n12. Okufaananako Keezeekiya, bangi leero basobodde batya okubeera mikwano gya Yakuwa?\n12 Olw’okuba tuli mu nsi embi ennyo era eteriimu kwagala, abaana bangi bakulira mu maka omutali kwagala era bazadde baabwe tebabafaako. (2 Tim. 3:1-5) Abakristaayo bangi leero baakulira mu maka ng’ago, naye basobodde okufuna enkolagana ey’oku lusegere ne Yakuwa. Okufaananako Keezeekiya, bakiraze nti embeera embi omuntu gye yakuliramu temulemesa kutambuza bulamu bwe mu ngeri esaanidde. Ffenna Katonda yatuwa ekirabo eky’okwesalirawo, era tusobola okukozesa ekirabo ekyo obulungi ne tusalawo okunywerera ku Yakuwa n’okweyisa mu ngeri emuleetera ettendo n’ekitiibwa nga Keezeekiya bwe yakola.\nYAGAMBA NTI: “LABA! NDI MUZAANA WA YAKUWA!”\n13, 14. Lwaki obuvunaanyizibwa Maliyamu bwe yaweebwa tebwali bwangu, naye yagamba ki Gabulyeri?\n13 Nga wayise ebyasa bingi oluvannyuma lw’ekiseera kya Keezeekiya, waliwo omuwala Omuyudaaya omwetoowaze eyali ayitibwa Maliyamu eyafuna enkolagana ey’oku lusegere ne Yakuwa. Yakuwa yamuwa obuvunaanyizibwa obwali obw’enjawulo ennyo. Yali wa kuzaala Omwana wa Katonda omu yekka! Yakuwa okutuuka okuwa Maliyamu obuvunaanyizibwa ng’obwo, ateekwa okuba nga yali amwagala nnyo era ng’amwesiga. Naye Maliyamu yakwatibwako atya ng’aweereddwa obuvunaanyizibwa obwo?\n“Laba! ndi muzaana wa Yakuwa!” (Laba akatundu 13, 14)\n14 Kyangu okulowooza ku nkizo ey’ekitalo Maliyamu gye yafuna naye ne tutalowooza ku biki ebyali bizingirwamu. Ng’ekyokulabirako, malayika Gabulyeri yagamba Maliyamu nti yali agenda kuba olubuto naye nga teyeegasse na musajja. Gabulyeri tayagamba Maliyamu nti yali agenda kwogerako n’ab’ewaabwe ne baliraanwa be abannyonnyole wa Maliyamu gye yaggya olubuto. Olowooza kiki abantu abo kye bandirowoozezza? Maliyamu ateekwa okuba nga yeeraliikirira nnyo nga yeebuuza engeri gye yandituukiriddemu Yusufu gwe yali agenda okufumbirwa. Yandimukakasizza atya nti wadde nga yali lubuto yali teyeegasse na musajja yenna? Ate era, ateekwa okuba nga yalowooza ku buvunaanyizibwa obw’amaanyi bwe yali agenda okufuna obw’okukuza, okulabirira, n’okutendeka Omwana w’oyo Asingayo Okuba Waggulu! Tetuyinza kumanya bintu byonna Maliyamu bye yali alowooza nga malayika Gabulyeri ayogera naye. Naye kye tumanyi kiri nti yamuddamu nti: “Laba! ndi muzaana wa Yakuwa! Ka kibeere bwe kityo gye ndi nga bw’ogambye.”—Luk. 1:26-38.\n15. Lwaki tuyinza okugamba nti Maliyamu yalina okukkiriza okw’amaanyi?\n15 Nga Maliyamu yayoleka okukkiriza okw’amaanyi! Omuzaana yabanga mwetegefu okukola kyonna mukama we kye yamugambanga. Maliyamu yeesiga Mukama we, Yakuwa, nti yali ajja kumulabirira era amukuume. Yali mwetegefu okukola ekyo kyonna Yakuwa kye yali ayagala akole. Maliyamu yasobola atya okuba n’okukkiriza okw’amaanyi ng’okwo? Omuntu tazaalibwa ng’alina okukkiriza. Omuntu okusobola okuba n’okukkiriza aba alina okufuba ennyo era n’asaba Yakuwa amuyambe okukufuna. (Bag. 5:22; Bef. 2:8) Waliwo ekikakasa nti Maliyamu yafuba okuzimba okukkiriza kwe? Yee. Lowooza ku ngeri gye yawulirizangamu n’engeri gye yayogerangamu.\n16. Kiki ekiraga nti Maliyamu yali awuliriza bulungi?\n16 Engeri gye yawulirizangamu. Bayibuli etukubiriza ‘okuba abangu okuwuliriza n’okulwawo okwogera.’ (Yak. 1:19) Maliyamu yali awuliriza bulungi? Yee. Emirundi ebiri Enjiri ya Lukka ekiraga nti Maliyamu yawuliriza n’obwegendereza ebintu ebikulu ebyayogerwa era n’abifumiitirizaako. Yesu bwe yazaalibwa, abasumba baaliko obubaka obwabategeezebwa bamalayika era oluvannyuma abasumba abo ne babutegeeza Maliyamu. Ate Yesu bwe yali nga wa myaka 12, yayogera ebigambo ebyakwata ennyo ku Maliyamu. Ku mirundi egyo gyombi, Maliyamu yawuliriza bulungi, yajjukira ebyo ebyayogerwa, era n’abifumiitirizaako nnyo.—Soma Lukka 2:16-19, 49, 51.\n17. Ebyo Maliyamu bye yayogera bitulaga ki?\n17 Ebyo Maliyamu bye yayogera. Bayibuli tetubuulira bingi Maliyamu bye yayogera. Ebigambo ebisingayo obungi ebiragibwa mu Bayibuli Maliyamu bye yayogera bisangibwa mu Lukka 1:46-55. Ebigambo ebyo biraga nti Maliyamu yali amanyi bulungi Ebyawandiikibwa. Ebimu ku bigambo bye yayogera byali bifaananako ebyo Kaana, maama wa Samwiri, bye yayogera ng’asaba. (1 Sam. 2:1-10) Bwe yali ayogera ebigambo ebyo, Maliyamu yajuliza ebyawandiikibwa nga 20 eby’enjawulo. Kyeyoleka lwatu nti Maliyamu yali ayagala nnyo okwogera ku bintu Mukwano gwe Yakuwa bye yamuyigiriza n’ebyo bye yayiganga mu Kigambo kya Katonda.\n18. Tuyinza tutya okukoppa Maliyamu?\n18 Okufaananako Maliyamu, oluusi tuyinza okwesanga nga Yakuwa atukwasizza omulimu ogulabika ng’omuzibu ennyo. Nga Maliyamu bwe yakola, naffe tusaanidde okwesiga Yakuwa, nga tukimanyi nti atwagaliza ekyo ekisingayo obulungi. Tusobola okukoppa Maliyamu nga tussaayo omwoyo ku bintu bye tuyiga ebikwata ku Yakuwa n’ebigendererwa bye, nga tubifumiitirizaako, era nga tunyiikira okubibuulirako abalala.—Zab. 77:11, 12; Luk. 8:18; Bar. 10:15.\n19. Nkizo ki ey’ekitalo gye tujja okufuna bwe tunaakoppa abaweereza ba Yakuwa abeesigwa?\n19 Tewali kubuusabuusa nti, okufaananako Ibulayimu eyali mukwano gwa Yakuwa, Luusi, Keezeekiya, ne Maliyamu nabo baali mikwano gya Yakuwa. Abaweereza ba Katonda abo abeesigwa awamu n’abo abali mu ‘kibinja ekinene eky’abajulirwa’ nga mw’otwalidde n’abaweereza ba Yakuwa abalala abazze babaawo, babadde n’enkizo ey’ekitalo ey’okuba mikwano gya Katonda. Ka tufube okukoppa abaweereza ba Katonda abo abeesigwa. (Beb. 6:11, 12) Bwe tunaakola bwe tutyo, naffe tujja kufuna enkizo ey’ekitalo ey’okubeera mikwano gya Yakuwa!\nLuusi—“Gy’Onoogendanga, Gye Nnaagendanga”


Muswadde waaya yange teyimuka yafa dda nange ndiisa maaso, Dayirekita w’essomero yewakanye ku by'okusobya ku bayizi - Galaxy FM 100.2\nMuswadde waaya yange teyimuka yafa dda nange ndiisa maaso, Dayirekita w’essomero yewakanye ku by’okusobya ku bayizi\nWamala Assadu, nnyini Ssomero lya Wamala Secondary School e Mpambire mu disitulikiti y’e Mpigi, awuninkiriza ekitongole ekya Poliisi bwategeezeza nga bwe yafa amaka, tasobola kuyimuka mu nsonga z’omukwano.\nWamala yaddamu okwatibwa sabiti ewedde nga yekwese maka ga kitaawe e Kikyusa mu disitulikiti y’e Nakaseke ku misango gy’okusobya ku baana abato.\nKigambibwa, yasobya ku bayizi abasukka musanvu (7) wabula abamu ne batya okuvaayo okuwa obujjulizi ng’abayizi babiri (2) bokka be baavaayo ne boogera engeri gye yabasobyako nga Wamala abayita okuva mu bisulo byabwe obudde obw’ekkiro.\nOkusinzira ku mwogezi wa Poliisi mu ggwanga Fred Enanga, Wamala yagiddwako sitatimenti, era yagambye nti ye, obusajja bwe tebukyayimuka nga tewali ngeri yonna gyasobola kudda ku mwana muto wadde omukyala yenna okwegadanga.\nEnanga agamba nti Wamala atwaliddwa mu ddwaaliro okwekebejjebwa oba ddala tayimuka ku nsonga z’omukwano.\nOkunoonyereza singa kuggwa, Wamala bamutwala mu kkooti essaawa yonna.\nAba ‘Red Brigade’ okulumba Palamenti, Poliisi ebataddeko emisango 3 emikambwe, boolekedde okuvundira mu kkomera\nESSANYU! Ogwa Bajjo okunyiiza Pulezidenti Museveni gugobeddwa mu kkooti, Omulamuzi atabukidde Gavumenti\nAMAZIGA! Pasita Rainer abiddwako obukadde 25, addukidde ku Poliisi okuyambibwa nga yenna akankana amaggulu


Olubereberye 11:31,Olubereberye 13:12,Olubereberye 17:8,Olubereberye 10:15 LCB - Teera n’atwala Ibulaamu mutabani we - Bible Gateway\n31 (A)Teera n’atwala Ibulaamu mutabani we Lutti muzzukulu we mutabani wa Kalani, ne Salaayi muka mutabani we Ibulaamu, ne bagenda bonna okuva mu Uli eky’Abakaludaaya okugenda mu nsi ya Kalani; bwe baatuuka mu Kalani,[a] ne babeera omwo.\nOlubereberye 11:31 in all translations\n12 (A)Ibulaamu n’abeera mu nsi ya Kanani, ye Lutti n’abeera mu bibuga eby’omu lusenyi n’atwala eweema ye n’agisimba okumpi ne Sodomu.\nOlubereberye 13:12 in all translations\n8 (A)Era ndikuwa ggwe n’ezzadde lyo eririddawo ensi mw’obadde omusenze, ensi yonna eya Kanani, okuba eyiyo emirembe gyonna; era ndiba Katonda waabwe.”\nOlubereberye 17:8 in all translations\n15 (A)Kanani ye yazaala\nSidoni, omwana we omubereberye, ne Keesi,\nOlubereberye 10:15 in all translations


Nga tetunnaba kugenda kukintu kyonna, katunyonyole amakulu gekigambo “NADHIR”:\nEkigambo ekyo, kitegeeza omuntu okwekakasaako okukola ekintu kyonna (yye ky’aba asazeewo) Singa ekigendererwaakye kiba kitukiridde oba ekyetaagokye okumalibwa, nga bwayinza okugamba: kulwakatonda njakukola... Singa nfuna ... oba ekizibukyange ... kiggwa.\nEkyokulabirako: kulwakatonda njakusoma Qur’an ngimaleko singa nnaayita ebigezo.\nOkwo, kwekweyama okukirizibwa mumateeka g’obusiramu era kulinakubeera kulwakatonda yekka.\nSinga omweyamira agamba nti neyamye kulwagundi..., kiba kitegeeza nti neyamye kulwakatonda naye nga empeera zagundi... . Empeera yokweyama eri kubantu basatu:\n1- Empeera okubeera kumuntu nanyini kweyama.\n2- Empeera okubeera ey’omuntu omulamu.\n3- Empeera okubeera ey’omuntu eyafa.\nKiri kumuntu nanyini kweyama okweteekako empeera oba okugiteeka kumulamu – omu oba bangi – oba omuntu eyafa – omu oba bangi.\nEmiteeko egyo jonna gyikkirizibwa, era kikakata kumutu nanyini kweyama okutuukiriza ekyeyamokye ekizibukye bwekiba kiwedde.\nMazima katonda owekitiibwa yatenda Imam Ali ne Fatuma ne Hassan ne Hussein (a.s) mukigambokye:\nOwange ggwe omusomi owekitiibwa, mazima okweyama nkola emanyiddwa mubasiramu bonna munsi yonna nokusingiraddala ensi ezirimu entaana z’abagalwa bakatonda nabaddube abalongoofu.\nMazima abasiramu baakitegeeradda nti kisoboka okweyama kulwakatonda, empeera n’eweebwa omu kubagalwabe nabaddube abalongoofu.\nEyo y’embeera eyaliwo okutuusa omusiikuuzi wafitina nobunnanfuusi (Ibn Taimiyya) naagamba nti okweyama kuli haraam, naateka olutalo kubasiramu nokusingiraddala Abashia kubanga (okweyama) kwategeerekaka nyo mubo okusinga mubalala olwobuyitirivu bwentaana z’abagalwa bakatonda munsi zaabwe. Ibn Taimiyya yatuuka nokubawayiriza nti bakola Shirik era babuze. Yagamba: “Omuntu yenna bweyeyama kulwaNabbi oba omulala yenna mubaNabbi n’abagalwa bakatonda mw’abo abaafa, oba naasala ekisolo kyonna, abeera nga bamushirikiina abaasaliranga amasanamu gaabwe nebageyamira. Omuntu oyo aba yesinzizza ekitali katonda, kale n’olwekyo, abeera mukafiiri”.()\nOluvanyuma Muhamad bn Abdul Wahaab yajja – oluvanyuma olwebyaasa nga bisatu – n’agoberera oyo eyamusooka era n’alamusa eby’obulimbabye.\nMazima teyamanya – oba yefuula atamanyi – nti ebipimo ebyemirimo biyimiridde kukumalirira kwamutima (mazima emirimo gyonna gyiyimiridde kukumalirira).\nOmulimo bweguba nga gulamulwa okusinziira kungulu kwagwo, kiba kiraga nti emikolo egimu ogyomuhijja gifaananako nokwesinza amasanamu, kubanga baali beetoloola amasanamu gabwe era nebaganywegera nga naffe bwetwetoloola ekaabo eyekitiibwa netunyweegera ejjinja eriddugavu netusala ebisolo emina mulunaku lwa Idd Adhuha. Abaffe, bwetukola ebyo tuba tukaafuwadde era tuba tugasse kukatonda?!!\nMazima ebipimo ebyemirimo, kwekumalirira okwomumutima era tekisaana kulamula mulimo kusinziira kundabika yagwo eyokungulu.\nBuli muntu yenna aba yeyamye kulwomu mubaagalwa bakatonda, aba agenderedde kweyama kulwakatonda, awe empeera eri oyo omwagalwa omulongoofu.\nEkyomukisa omulungi, abamanyi nabagunjufu mubashiya nabasunni baasamba ebigambo bya Ibn Taimiyya ebyobulimba nendowoozaze. Khalidi adda mubigambo bya Ibn Taimiyya nga agamba:\n“Mazima ekikulu kwekumalirira kw’abo abeyama, - Mazima emirimo gyonna gituuka nakumalirira – ekigendererwa ekyomweyami bwekibeera nga yeyamye kulwamufu yye kenyini nakusembera gyaali, okwo okweyama tekutuukirira, ekigambo kimu. Naye ekigendererwakye bwekibeera nga yeyamye kulwakatonda omugulumivu nokugasa abalamu – mungeri yonna – n’okuwa empeera eri oyo gweyeyamidde, - k’abeere nga anyonyodde engeri eyokugasibwamu oba nedda ebbanga ebigambobye lyebimala nga bitegeerekaka okusinziira kunkola emanyiddwa mubantu – kiba kikakata okutuukiriza okweyama okwo”.()\nOluvanyuma yayogera ebyo abamanyi abaaliwo kumulembe gwe byebayogera naabo abaddirira omulembegwe ebikwata kunsonga eyo.\nNe Izaami yagamba – mukitabo: Furuqanul Qur’an:\n“... Omuntu bw’abuuza embeera yabantu abakola ekyo mubasiramu, abasanga nga ekigendererwa kyaabwe mukusala nokweyama, sirwabafu – mubaNabbi oba muba Auliya – wabula basaddaka kulwabwe nebabawa empeera yaamu. Era mazima baamanya nti abasunni bonna begatta kukukkiriza nti Saddaka y’abalamu egasa era eyamba abafu, era ebatuukako. Era nehadith ezogera kunsonga eyo ntuufu zimanyiddwa Muzo:\nHadith entuufu okuva ku Sa-ad, yabuuza Nabbi (s.a.w): “Yagamba: Owange ggwe Nabbi wakatonda, mzaima maama wange yafa, ate mmanyi bulungi nti singa okyaali mubulamu, yalibadde asaddaaka, abaffe, bwemba nga nsaddase kululwe, saddaka eyo, emugasa?\nNabbi (s.a.w) n’agamba: yyee.\nNayongera okubuuza Nabbi (s.a.w): Saddaakaki egasa, owange gwe omubaka wakatonda?\n- N’agamba: mazzi.\nN’aasima (Sa-ad) oluzzi, naagambo: oluzzi luno lwa maama wa Sa-ad”()\nMubutuufu, Muhamad bn Abdulwahaab yakola ensobi kubanga yalowooza nti omuntu bwagamba nti Saddaaka eno yaNabbi oba yamwagalwa wakatonda aba ategeeza amakulu agali mukugamba nti “neyamye kulwakatonda”, nga ate omuntu bw’agamba nti neyamye kulwaNabbi, aba ategeeza nti empeera erimu nemigaso byaNabbi (s.a.w) mubulamuubwe oba mukufaakwe.\nEra Izaami wagambira kunsonga eyo – oluvanyuma olwokwogera ekyafaayo kya Sa-ad:\n“Amakulu agali mukigambo “oluzzi luno lwamaama wa Sa-ad” kwekubeera nga y’agenda okufuna empeera sosikumutwaala nti yasinzibwa era gwayagala okusembera gyaali. Kale nebigambo by’abasiramu bwebityo. Mazima bbo balinga Sa-ad, tebesinza birala bitali katonda. Era ebigambo byabwe biringa ekigambo kyakatonda “Mazima Saddaka z’abaavu” Sosi nga ekigambo kyakatonda “Ai omulezi, mazima nze neyamye gyooli, oyo ali mulubuto lwange ajja kubeera mukukuweereza…”() oba ekigambo ekyomwogezi: nsadde kulwakatonda, neneyama kulwakatonda, kale bwasala kulwaNabbi oba waliyyi oba bweyeyama kuluwe ekintu kyonna, aba tagenderera kirala okujjako okusaddaaka kululwe era n’amuwa empeera ezivuddemu. Awo nno ekyo nekiryoka kibera mubirabo byabalamu eri abafu ebikkirizibwa era ebiweebwaako empeera eri oyo ab’iwadde. Neebikwaata kunsonga eyo ebisingawo biri mubitabo ebya Fiqh nemubitabo ebidda mumusajja n’oyo eyamugoberera”.()\nkimaze okukweyolekera – owange gwe omusomi – nti kikkirizibwa okweyama kulwaNabbi oba waliyyi awatali kubeeramu kantu konna kashiriki, era nanyini kweyama afuna empeera bw’aba nga akikoze kulwakatonda era n’asala kulinya lyakatonda. Kale ekigambo kyomwogezi: “nsaze kulwa Nabbi” tekitegeeza nti gwayagadde omuweemu empeera wabula aba ayagala empeera zeyalifunye zigende kuye, nga omwogezi bwayinza okugamba: “nsaze kulwamugenyi” amakulu omugaso nokugasibwa bibye era y’abadde ensonga evuddeko okusala.\nEra ekinyonyola ekyo, byebigambo ebyaava ku Thabit bn Dhahhak, yagamba:\n“Omusajja yeeyama kumulembe gw’omubaka wakatonda (s.a.w) okubeera nga asala engamiya (mu Bawaana), najja eri omubaka wakatonda (s.a.w) n’amubuulira, Nabbi n’agamba:\nAbaffe mwalimukko kussanamu eryesinzibwa mumasanamu gomulembe ogwobutamanya?\nNe bagamba: Nedda.\nN’agamba: Abaffe, baakulizaamukko kulunaku munnaku zaabwe?\nN’agamba (s.a.w) omusajja eyabuuza: tuukiriza kyeweyama, kubanga teri kutuukiriza kyeyamo mukujeemera katonda oba mw’ekyo omuntu kyatalina”.()\n“Mazima omukazi yajja eri Nabbi (s.a.w) n’amugamba:\nowange ggwe omubaka wakatonda ... nze neyama okusalira mukifo gundi negundi – ekifo kyaali kisalirwaamu mumulembo ogwobutamanya.\nNabbi namugamba: Sanamu?\nN’agamba: tuukiriza ekyeyamokyo”.()\nHadith endala eva ku Maimuuna bint Karidan, mazima taatawe yagamba omubaka wakatonda (s.a.w):\n“Owange ggwe omubaka wakatonda, mazima nze neyama nti singa nzalirwa omwaana omulenzi, njakusalira kuntandikwa ya “Buwaana” – mu “Aqabat mina thanaya – embuzi eziwerako. Omwogezi eyawulira okuva kuye yagamba: Simanyi, wabula alinga eyagamba: ataanu. Omubaka wakatonda n’agamba: mulimu ekibajje kyonna?\nN’amugamba: tuukiriza ekyo kyeweyama naye kulwakatonda”. ()\nOwange gwe omusomi, ndowooza olabye engeri Nabbi gyaddingana mukibuuzo okulaba oba mukifo ekyokusaliramu kirimu amasanamu. Ekyo kiba kiranga nti okweyama okutakkirizibwa kwekweyama kulwamasanamu kubanga eyo yempisa eyali mubantu abomumulembe ogwobutamanya nga obusiramu tebunnaba kujja. Mpozzi nga katonda bwagamba:\n“Nekisolo ekisaliddwa kulwamasanamu ... obwo bubeera bwononefu.”()\nEra buli yenna amanyi embeera yabalambuuzi abagenda mubifo ebitukuvu ebyabaagalwa bakatonda abalongoofu, akimanyi bulungi nyo nti beyama kulwakatonda owekitiibwa nakusiimakwe era nebasala kulwalinyalye olw’okugasa omufu muntaana n’okumuwa empeera nga abaavu nabo bwebagasibwa n’ennyama.\nNga tukomekkereza ekitundu ekyo, katusembyeeyo ekigambo kya khalidi - oluvanyuma olw’ebyo Abu Dauda byeyayogera mukitabokye (Sunan).\nAgamba: “Wabula Abakhawaarigi hadith gyebesembesa kubutakkiriza kweyamira mubifo byaBanabbi nabalongoofu, - nga balowooza nti Banabbi nabalongoofu masanamu, era nembaga zabakaafiiri – ebyo byonna byamububuze bwaabwe era bigunjeewo era kubeera kukakkanya Banabbi nabalongoofu okutuuka okubayita amasanamu. Ekyo kiraga kubanyooma, nokusingiradda BaNabbi, omuntu yenna bwagezaako okubakakkanya wadde mungeri eyokuyita kumabbali, aba akaafuwadde era okwenenyaakwe tekukkirizibwa – mubimu kubigambo.\nEra abantu abo, bebawansi olw’obutamanya bwaabwe kubanga baddira okubakolako tawassulu nebakuyita Ibaada naye bwebavaawo bayita BaNabbi amasanamu. Mubutuufu, tebalina babafaanana mubutamanya bwabwe nemububuze. Allah y’amanyi”!()\n() 87: 7.\n() Furqanul Qur’an: ekya Uzaami, pg. 132, okuva ku Ibn Taimiyya.\n() Swulhul Ikhiwaan ekya Khalidi: pg. 102...\n() Furuganul Qur’an: pg. 133.\n() 3: 35.\n() Furuqanul Qur’an: pg. 133.\n() Sunan Abi Dauda: Juzu 2, pg. 80.\n() Sunan Abi Dauda: Juzu 2, pg. 81.\n() 5: 3.\n() Swuluhul Ikhiwaan: ekya Khalidi, pg. 109.


Ebyobusuubuzi | Dembe FM 90.4 - Part 5\nOmwalo gwe Kiboto bagugadde\nBya Prosy Kisakye Abakulira eby’obuvubi mu disitulikiti ye Kalangala bagadde omwalo gwe Kitobo mu ssaza lye Ssese, nga kati abavubi bali mu maziga. Abavubi bagamba nti mu kiseera kino tebakyalina kyebakola okujako okutuula obutuuzi, nga wano basabye gavumenti ebadiremu. Akulira eby’obuvubi mu disitulikiti ye Kalangala […]\nBa musiga nsimbi balina essuubi\nBya Ndaye Moses Ba musiga nsimbi mu Uganda balina essuubi nti omuwendo gwabantu ogw’eyongera mu gwanga, kigenda kibayamba okwongera ku katale akebyemaguzi byabwe. Akulira kampuni yamasimu eya Techno, mu gwanga Shiva zhong agambye nti ssinga, Uganda esigala mu mirembe, ebyenfuna byayo bigenda kwongera okuyitimuka Ebibalo […]\nAbasubuzi b’amatooke e Mbarara balajana\nBya Prossy Kisakye Abasubuzi bamatoke abagagya mu bitundu bye Mbarara basobeddwa eka ne mukibira oluvanyuma olw’ebbeeyi yaago okulinya. Bano bagamba nti ekisinze okulinyisa ebeeyi yamatooke ye nkuba eyakuba ensuku zaabwe gye buvuddeko nga kati gaakendera mu bitundu bye Mbarara ne Isingiro Abasubuzi bategezeza nti ebbeeyi y’emmere ebadde […]\nAbalimi b’ebikajjo basanyufu\nBya Abubaker Kirunda Abalimi bebikajjo mu district ye Mayuge batenderezza omukulembeze we gwanga, Yoweri K. Museveni ku kyeyakoze okuyimiriza okuteesa ku bbago lya ssukaali, lyebatuuma Sugar bill, okutuua nga buli akwatibwako yebuziddwako ekimala. Ebbago lino lyali lyayisbwa palamenti, wabula ababaka nga bagaanye ekya zoning oba […]\nSudir awangudde ogwabanamateeka\nBya Ruth Anderah Kooti yeby’obusubuzi egaanye banamateeka aba Sebalu, Lule and Company Advocates, obutaworereza DFCU bank, mu musango gwa nagagga Sudhir Ruparelia. Mu nnamula ye omumyuka womuwandiisi wa kooti Festo Nsenga agambye nti banamateeka bano mu mwaka gwa 2016 baweebwa omulimu, okwekenneya endagaano zobupangisa bwabanatu […]\nAbalimi betaaga ensawo okubawagira\nBya Ndaye Moses Gavaumenti esabiddwa okubangawo ensawo eyenjawulo okuwagira abalimi, okuva ku nnima eyokulya, wabula betanire okulima okwebyobusubuzi okufuna ssente. Gavumenti wetwogerera nga yabakana ne kawefube okutumbula ebintu ebikolebvwa wano, webatuuma Buy Uganda, Build Uganda. Wabula okusinziiraku akulira ebyobusubuzi mu kampuni ya Harris international Ahmed-Hussein […]\nAmasundiro g’amafuta galabuddwa\nBya Ndaye Moses District ye Wakiso, Mukono ne Kayunga zinokodwayo nti zezikulembedde, mu kubeera namasundiro agatundaamafuta agatatukanye na mutindo. Akulira ebyemirmu mu kitongole ekivunayizbwa ku mutindo mu gwanga ekya, Uganda National Bureau of standards Peter Kitimbo, agambye nti amasundiro manage byegakola byawukana kubye byebabalambikira. Agamba […]\nAbmayumba bawakanyizza omusolo gwa KCCA\nBya Prosy Kisakye Bannanyini mayumba mu kitundu kye Wabigalo mu division ye Makindye, wano mu Kampala bemulugunyiza ku musolo gwa mayumba ogwa property rate tax ogwabagerekeddwa ekitongole kya KCCA. Bwebabadde basisinkanyemu abakungu okuva mu KCCA ba landlord bawakanyiza ekyokubasasuza ebbanja ly’omusolo ekadde. Bano mungeri yeemu […]


Bukedde Online - Enteekateeka z'okuziika Taata wa Nnabagereka\nEnteekateeka z'okuziika Taata wa Nnabagereka\nTemuwagira bakulembeze abatunda eby'Obusiraamu...\nEyavuganya ku bwameeya e Lubaga akwatiddwa...\nOmugenzi Luswata (emabega) n’Omumbejja Ssangalyambogo. Mu maaso ye nnamwandu Luswata ( ku kkono) ne Nnaabagereka.\nBuganda ekungubagira John Mulumba Luswata 80, taata wa Nnaabagereka ajja okuziikibwa enkya ku Lwokubiri e Nkumba ku lw’e Ntebe. Wano we waaziikibwa bajjajjaabe ne kitaawe Nelson Nkalubo Sebugwawo. Yazaalibwa August 22, 1938.\nKitaawe ye mugenzi Nelson Nkalubo Sebugwawo eyali Omutaka w’e Nkumba ate nnyina ye Catherine Namayaza Sebugwawo.\nYafudde Lwakuna mu ddwaaliro e Nakasero gy’amaze ekiseera ng’atawaanyizibwa ensigo n’omutima. Abadde ajjanjabirwa n’e Mulago. Katikkiro Charles Peter Mayiga yafulumizza enteekateeka z’okuziika ezitandika n’okusaba mu lutikko e Namirembe leero ku Mmande ku ssaawa 4 ez’enkya.\nEggulo akawungeezi waabaddewo okusaba mu maka ge e Nkumba. Omulambo bwe gunaggyibwa e Namirembe gujja kutwalibwa e Nkumba gye gunaasula aziikibwe enkya ku ssaawa 10 ez’olweggulo.\nEbyafaayo bya Luswata ebyafulumiziddwa famire ye biraga nti alina abaana mukaaga okuli Nnaabagereka Sylvia Nagginda, Nelson Kikubira Luswata, Barbra Mbalwowere Luswata Mutengu, Juliet Namagga Luswata Kinarwa, John Mulumba Luswata ne Patrick Nsubuga.\nKyokka era ekiwandiiko kye kimu ne kitegeeza nti amaze nemukazi we, Edith Luswata emyaka 50 nga ku gyo 41 babadde mu bufumbo obutukuvu mwe bazaalidde abaana bana- Nelson, Barabra, Juliet ne John Jr. Luswata alese abazzukulu 15.\nYasomera Kings College Budo mu 1946-1955 n’adda mu Kyambogo Technical College gye yafuna ebbaluwa mu byamasannyalaze (Elecytical Engineering).\nYeeyongerayo e Bungereza mu ttendekero lya Technical College Holborn. Yakolera mu Gavumenti ya Kabaka mu kitongole ky’Ebyemirimu, Otis Company e Bungereza ne mu ddwaaliro e Mulago gye yali avunaanyizibwa ku byamasannyalaze okutuusa lwe yawummula mu 1984.\nBwe yawummula n’atandika okwekozesa ng’omulimi era omusuubuzi. Yatandika woteeri ya JEB Café e Nkumba ku lw’e Ntebe gy’addukanyizza ne mukazi we kati emyaka 25. Abadde muwagizi nnyo wa mupiira.\nAbadde asaagasaaga nnyo. Obulamu bwe bubadde bwa mirembe, okuggyako enkaayana z’okutunda ettaka ezaamutuusa mu kkomera.\nJohn Mulumba Luswata,\nTechnical College Holborn


1 Yokaana 2 LCB - 요한일서 2 KLB | Biblica América Latina\n1 Yokaana 2 LCB - 요한일서 2 KLB\n1 Yokaana 2\n1Baana bange abaagalwa, ebintu bino mbibawandiikidde mulemenga okukola ekibi. Naye omuntu yenna bw’akolanga ekibi tulina omuwolereza eri Kitaffe, ye Yesu Kristo Omutuukirivu. 2 Ye, ye mutango olw’ebibi byaffe, naye si lwa bibi byaffe byokka, wabula ne ku lw’ebibi by’abantu bonna. 3 Bwe tugondera ebiragiro bye, kye kikakasa nti tumutegeera. 4 Kyokka oyo agamba nti amutegeera n’atakuuma biragiro bye, aba mulimba, era si wa mazima. 5 Naye buli agondera ekigambo kye, ddala ng’okwagala kwa Katonda kutuukiridde mu muntu oyo. Era ekyo kye kitukakasisa nti tuli mu ye. 6 Oyo agamba nti ali mu ye, asaana okutambula nga Mukama waffe yennyini bwe yatambula.\n7 Abaagalwa, sibawandiikira kiragiro kiggya, naye mbawandiikira ekiragiro ekyabaawo edda, kye kyo kye mwawuliranga okuva ku lubereberye. 8 Kyokka nno ekiragiro kino kye mbawandiikira kiggya era kikakasirizibwa mu ye ne mu mmwe. Kubanga ekizikiza kigenda kiggwaawo era omusana ogw’amazima kaakano gwaka.\n9 Omuntu agamba nti atambulira mu musana, kyokka ate n’akyawa owooluganda, aba akyali mu kizikiza. 10 Naye ayagala owooluganda aba ali mu musana, era talinaawo kimwesittaza. 11 Kyokka oyo akyawa owooluganda, aba akyali mu kizikiza, era mu kizikiza ekyo mw’atambulira, nga tategeera gy’alaga, kubanga ekizikiza kimuzibye amaaso.\n12 Baana bange abaagalwa,\n13 Era nammwe abakulu, mbawandiikidde\n14 Mbawandiikidde mmwe abakulu\n15 Temwagalanga nsi, wadde eby’ensi. Kubanga omuntu yenna ayagala ensi taliimu kwagala kwa Kitaffe. 16 Kubanga buli eky’ensi: okwegomba kw’omubiri, n’okwegomba kw’amaaso, n’okwekuluntaza okw’obulamu, si bya Kitaffe, naye bya nsi. 17 Ensi n’okwegomba kwayo byonna biggwaawo, naye buli akola Katonda by’ayagala abeerera emirembe gyonna.\n18 Baana bange, ekiseera ekisembayo kituuse. Mwategeezebwa ng’Omulabe wa Kristo bw’agenda okujja, era ne kaakano waliwo abalabe ba Kristo bangi, era kwe tutegeerera ng’ekiseera ekisembayo kituuse. 19 Abantu abo tebaali baffe ddala, era kyebaava batwawukanako, kubanga singa baali baffe ddala bandisigalidde ddala mu ffe. Naye baatuvaako kiryoke kitegeerekekere ddala nga bonna si b’ewaffe.\n20 Kyokka mmwe mwafukibwako amafuta okuva eri Omutukuvu, era mumanyi byonna. 21 Kyenva mbawandiikira, si lwa kubanga temumanyi mazima, naye lwa kubanga mugategeera era mumanyi okwawula eby’obulimba n’eby’amazima. 22 Omulimba y’ani, wabula oyo agamba nti Yesu si ye Kristo. Omuntu oyo yennyini ye Mulabe wa Kristo, era oyo takkiririza Kitaffe wadde Omwana. 23 Kubanga buli atakkiriza Mwana era ne Kitaffe tamukkiriza. Buli ayatula Omwana aba alina ne Kitaffe.\n24 Ekituufu kye mwawulira okuva ku lubereberye kibeerenga mu mmwe. Bwe munaakuumanga ekyo kye mwawulira okuva ku lubereberye, Omwana awamu ne Kitaffe banaabeeranga wamu nammwe. 25 Na kuno kwe kusuubiza kwe yatusuubiza: obulamu obutaggwaawo.\n26 Mbawandiikidde bino olw’okubanga waliwo abo ababalimbalimba. 27 Kyokka okufukibwako amafuta kwe mwafuna okuva gy’ali kwali mu mmwe, noolwekyo temwetaaga muntu kubayigiriza. Wabula Mwoyo Mutukuvu y’abayigiriza buli kimu, era w’amazima si wa bulimba, kale mubeerenga mu ye nga bwe yabayigiriza.\n28 Kaakano, abaana abaagalwa, munywerere mu Kristo, bw’alirabika tulyoke tube bagumu abatalikwatibwa nsonyi ku lunaku lw’aliddirako.\n29 Nga bwe mumanyi nti Mukama mutuukirivu, kirungi mutegeere nti oyo akola eby’obutuukirivu ye mwana we.


Bukedde Online - Lukwago ne bameeya batebuse Mulindwa Muwonge\nLukwago ne bameeya batebuse Mulindwa Muwonge\nPoliisi egaanyi Balimwezo okuggulawo omusango...\nPoliisi eragidde Abaawo b'ekinnansi okukomya...\nLoodi Meeya Erias Lukwago ( wakati) ng’ali ne Emmanuel Sserunjogi (ku kkono) ne Joyce Ssebugwawo nga bava mu kkooti.\nBAMEEYA ba Munisipaali za Kampala ettaano ne bakansala baabwe beegasse ku Loodi meeya Erias Lukwago ne basaba kkooti eyimirize okusala omusango munnamawulire Mulindwa Muwonge gwe yaloopa ng’ayagala abakulembeze abalonde mu kibuga basazibwemu.\nBameeya okuli owa Lubaga Joyce Nabbosa Ssebuggwaawo, owa Kawempe Emmanuel Sserunjogi , Ronald Balimwezo owa Nakawa, Nganda Mulyannyama owa Makindye, n’owa Kampala Central, Charles Musoke Sserunjogi baataddeyo okusaba kwabwe nga kwetongodde ku kwa Loodi Meeya mu Kkooti Enkulu etuula ku Twed Plaza, eggulo. Lukwago yagambye nti basabye kkooti ensonga ssatu:\n1. Omulamuzi ayimirize okusala omusango gwa Mulindwa Muwonge kubanga gugenderera kugyako Bannakampala ddembe lyabwe eribaweebwa mu ssemateeka okwerondera abakulembeze mu Kampala.\n2. Baagala asse ku bbali byonna ebyayogeddwa balooya ba Mulindwa Muwonge kuba byavudde ku ludda lumu nga kkooti teyawadde mukisa ludda lwabwe kwerwanako.\n3. Basabye kkooti ekkirize ewulirize abakulembeze abalonde, omuwaabi baayagala basazibwemu kubanga baalondeddwa mu mateeka nga kuba kugyako bannakampala ddembe lyabwe singa omusango gusalwa.\nLukwago yategeezezza nti balindiridde kkooti kulonda lunaku ewulirireko okusaba kwabwe. Yategeezezza nti wadde waliwo bannaabweabeekubidde enduulu ewa Pulezidenti Museveni tasobola kubeesigamako kubanga ensonga ze balwanyisa ziri mu kkooti si wa Pulezidenti Museveni. “Twagala kibeere ku likodi nti kkooti teyakikoze wadde nga tugisabye etuwulirize,” Lukwago bwe yagambye.\nKino kiddiridde munnamawulire wa UBC, Mulindwa Muwonge okutwala omusango mu kkooti ng’agamba nti abakulembeze abalonde mu Kampala basaana basazibwemu kubanga etteeka mwe baalondeddwa kkadde ng’eppya teriboogerako. Kkooti yawuliriza okusaba kwe ng’omusango gusigadde gisalibwa.


Bukedde Online - ‘Lwaki omugagga gwe twasaddaaka naye omukazi n’omwana e Mbarara akyalya butaala?’\n‘Lwaki omugagga gwe twasaddaaka naye omukazi n’omwana e Mbarara akyalya butaala?’\nENGUUDO EMBI: Buli eyeesimbyewo ategeke by’anaazoogerako...\nRWIZI gwe mugga ogusangibwa mu disitulikiri y’e Mbarara. Omugga guno gumize ehhanda z’abantu abawera, abamu nga baguddemu bugwi ate abalala nga battiddwa ne basuulibwamu. Ani akola kino? Kalondoozi wa Bukedde aleese omu ku baakwatibwa ku ttemu ly’oku mugga guno n’anyumya byonna:\nRWIZI gwe mugga ogusangibwa mu disitulikiri y’e Mbarara. Omugga guno gumize ehhanda z’abantu abawera, abamu nga baguddemu bugwi ate abalala nga battiddwa ne basuulibwamu. Ani akola kino?\nKalondoozi wa Bukedde aleese omu ku baakwatibwa ku ttemu ly’oku mugga guno n’anyumya byonna:\nOMUGGA Rwizi gutandikira mu nsozi za Buhwezu ne guyita e Ntungamo, Sheema, Mbarara, Rakai ne guyiwa mu nnyanja Nalubaale.\nRwizi kigambo kya Lunyakitara ekitegeeza amazzi agatambula. Naye olowooza omugga guno gwakamira abantu bameka!\nKale Rwizi muveeko naye lowooza ku mugga ogukuliraanye mu kitundu kyo, olowooza gwakamira enda z’abakazi mmeka?\nNaye olowooza abantu bonna abafiiridde mu mugga ogwo bagwamu bugwi oba basuulwamu nga bamaze kutemulwa?\nBantu bangi abafiiridde ku mugga Rwizi, abamu emirambo gyabwe ginnyululwa mu mazzi ate abalala ne gisangibwa ku lubalama lwagwo.\nJadresi Arinaitwe eyali mukyala wa Yoram Rwozi abatuuze ku kyalo Kachwamba- Rwanyamahembe mu ggombolola y’e Kashari e Mbarara yatemulwa nga May 23, 2010 omulambo gwe ne gusuulibwa ku mabbali g’omugga Rwizi mu Zooni y’e Kakoba e Mbarara.\nOmutemu eyatta Arinaitwe, Obed Muhangi ali Luzira, omulamuzi gye yamusindika nga July 24, 2014 okusibwa emyaka 50 oluvannyuma lw’okukkiriza omusango.\nMuhangi gy’ali e Luzira yeewuunya engeri ensi gy’eteriimu mazima oluvanyuma lw’omugagga gwe yatta naye omukazi ono okumwefuulira n’atatuukiriza ndagaano nga bwe yasuubiza.\nMuhangi ayongerako nti batta n’abaana abalala bangi ng’ekigendererwa kya mugagga kusaddaakira bizimbe bye bye yali azimba mu kibuga Mbarara, ng’agendera ku biragiro by’omusamize gw’agambibwa okukozesa ali e Najjembe mu Mabira.\nOBED MUHANGI y’ani?\nOno azaalibwa ku kyalo Kachwamba- Rwanyamahembe mu ggombolola y’e Kashari. We yakolera omutemu buno mu 2010 yalina emyaka 18 era yaakamala omwaka gumu ng’asaliddwa ekitegeeza abuzaayo emyaka 49 era asuubirwa okuteebwa mu 2064 ng’aweza emyaka 72.\nNatandika okukolagana n’omugagga ono mu 2007. Nnali mmukolera emirimu egitali gimu era nga nsinga kumukolera gya kusaddaaka naddala abaana abato abali wakati w’emyaka 10 ne 13.\nKu musango ogwankwasa, nga May 23, 2010 nze, mukama wange omugagga, omugenzi Jadresi Arinaitwe ne bba Yoramu Rwozi twalya ekyemisana ku wooteeri emu ku Bulemba Road e Mbarara.\nBwe twamala ekyemisana, omugagga era nga ye yali mukama wange yawa Rwozi 30,000/- n’agenda.\nMukyala we yasigala naffe. Bwe zaawera ssaawa 9:00 ez’olweggulo, nze, omugagga ne Arinaitwe twayingira mmotoka y’omugagga n’omusajja gwe mmanyiiko erya Mbaziira.\nTwavuga tudda Kakoba, ne tubeera ng’abakwata ku kkolero ly’emisumaali wabula ne tukkirira ku mugga Rwizi nga wano we twayimirira.\nFfenna twagifulumya ne tukwata omukazi ne tumuttira mu miti gya “Oluyenje” egyali mu kasaka mu kitundu ekyo.\nNga tumaze okumutta, twalembeka omusaayi, ne tumusalako ebitundu bye eby’ekyama, ekkundi, ne tumuggyamu ensigo, omutima, olulimi, olubiriizi olusembayo waggulu olw’oku mukono gwa ddyo n’amabeere ne tubiteeka mu kyuma ekiyitibwa cooler (soma kkuula).\nTwadda ku tataitwe omugagga we yali abeera. Ekiro, nze n’omugagga twatwala ensigo emu, engalo y’omu makkati, olubiriizi, ekkundi n’omusaayi ku kizimbe omugagga kye yali azimba ku luguudo oluyitibwa Lugazi.\nEnsigo endala, omutima, amabeere, obukyala n’olulimi omugagga yabitwala ew’omusawo we e Najjembe mu Mabira. Nze yansasula obukadde 45 ne nziruka ne ngenda e Kampala okwewogomako ekyosi kimale okuyita.\nOluvannyuma nnamanya nti Rwozi yagenda ew’omugagga okumubuuza mukyala we gye yali n’amugamba nti nze nnali mmulina. Yamulimba nti twakka ffenna mu nnyanja okufuna obugagga!\nWaayitawo akaseera ne nkomawo e Mbarara ne ntandika okusula mu loogi ya Ruyonza Guest House, ssaategeera ngeri Rwozi gye yategeeramu we nnali, nnamulabira awo ng’antuuseeko ambuuza mukazi we gye yali!\nNnamutegeeza nti omukazi yali agenze mu nnyanja era yali ayinza obutadda kubanga yali akoleddemu ensobi noolwekyo yali waakubonerezebwa emizimu. Namugamba adde eka yeeteketegekere omulambo gwa mukazi we ogwali gugenda okudda.\nWaayita ennaku ntono amawulire gaatuuka ku Rwozi nti poliisi yali ezudde omulambo gwa mukazi we ogwali guvunze ku lubalama lw’omugga Rwizi e Kakoba. Rwozi yatuukayo n’asobola okugutegeerera ku lugoye mukazi we lwe yali ayambadde.\nPoliisi yatukwata ffenna n’omugagga ne batusibira ku CPS e Mbarara. Nga tuli mu kaduukulu, omugagga yannimbalimba nti nzikkirize nti omukazi nnamutta nzekka ye omusango gumuveeko asobole okunyamba ng’ali bweru.\nNakkiriza nga ndowooza nti yali ajja kutuukiriza obweyamo bwe, ekintu ekyamulema oluvannyuma lw’okuwulira nti bansalira emyaka 50. Kati njagala poliisi eddemu okubuuliriza ku musango guno, omugagga naye asasulire ebikolobero bye yakola.\nLwe twasaddaaka omwana\nNzijukira lumu lwali Lwakutaano sijjukira nnaku za mwezi, omugagga yankubira essimu ku ssaawa nga 9:00 ku nnamba gye nkyalina ne kaakati, n’ansaba okunoonya omwana ali mu myaka 10 mmutte muggyemu ensigo, omutima n’omusaayi mbimutwalire.\nOmwana Turyahabwe eyasaddaakibwa.\nNagenda ku lutindo oludda e Katete ku mugga Rwizi ne nsangawo abaana abaali bazannya ne nfunako omu ne tuwuga ffenna nga tweyongerayo.\nBwe twatuuka gye batatulabira, ne nva mu mazzi ne nzita omwana oyo ne muggyamu ebintu obugagga bye yali ayagala.\nBwe nnamala, omugagga nnamukubira essimu n’angamba nti musange ku lutindo lwa Ngaromwendi okuliraana Nyamitanga.\nMu kiseera ekyo yali avuga emmotyoka ekika kya Subaru era mwe nnamusanga ne mbimuwa. Yansasula obukadde 20.\nWaliwo n’omwana omulala kitaawe gwe nnategeerako erya Mulokole ow’e Kakoba naye gwe twasaddaaka mu ngeri y’emu.”\nGwe battira omukazi\nYoram Rwozi, bba wa Arinaitwe eyattibwa nga naye mutuuze w’e Kachwamba Rwanyamahembe agamba nti mukyala we bwe yabula teyasooka kutegeeza ku poliisi.\nEra naye yakwatibwako ku musango guno wabula n’ateebwa.\nMuhangi alumirizza omugagga. Ono musibe e Luzira.\nMuhangi nnali mmutwala nga muzzukulu wange, era twali tumaze ebbanga nga tukolagana.\nMukyala wange yafuna obuzibu bw’okulumwa olubuto, Muhangi n’atutegeeza nti yalina omusawo w’ekinnansi eyali asobola okumuwonya.\nNatandika okumuwa ssente nga bw’amujjanjaba kyokka nga tawona.\nLumu yatugamba nti tupangise ennyumba gye nnapangisa mu Kishwayiri ekisangibwa mu Kizungu ku 300,000/- tugira tubeera omwo nga bw’ajjanjaba mukyala wange okutuusa bw’anaawona.\nTwasulangamu basatu ne Muhangi naye nga ye olumu tasulamu.\nLwe nnasemba okulaba mukyala wange twagenda naye ne Muhangi nga njagala nsasule ssente z’omugagga era twasisinkana ku wooteeri emu mu kibuga Mbarara.\nWano we nnamuleka nabo nga Muhangi yalina okumutwala ew’omusawo omulala.\nNadda awaka okulabirira abaana nga mmanyi Muhangi ajja kudda ne mukyala wange. Nakanda kulinda nga tebadda ate nga ne Muhangi abuze.\nAbaana banteeka ku nninga nga bambuuza nnyaabwe, kwe kunoonya Muhangi ambuulirire ekiriwo.\nOno nnamugwako mu Kizungu era olwamubuuza n’angamba nti mukyala wange yagenda Kampala ewa muganda we.\nNamutegeeza nti oli tasobola kutambula nga tambulidde era olwava eno kwe kufuna mikwano gyange basatu ne tuddayo mu Kizungu ne tukwata Muhangi antwale mukyala wange gy’ali.\nNamutwala ku ggombolola y’e Rwanyamahembe ne mukwasa DISO gwe nzijukirako erya Rwestingura gwe nnabuuliramu n’atusindika ku poliisi y’e Bwizibwera.\nNnali nkyakola sitaatimenti, ne wajja owapoliisi okuva ku CPS e Mbarara eyangamba nti nange nnali nsaana kukwatibwa ku by’okufa kwa mukyala wange era wano we nkitegeerera nti gwe nnoonya yafa!\nPoliisi yannemerako nti nnina okukwatibwa era bankwata ne banteeka mu kaduukulu ke kamu ne Muhangi oluvannyuma n’omugagga oli ne bamuleeta. Nategeerako nti Muhangi ye yalonkoma omugagga n’akwatibwa.\nWabula nga bw’omanyi omunene abeera munene, omugagga ssaategeera ngeri gye yateebwamu. Ebya Muhangi okutta mukyala wange byonna mu bujjuvu nnabimanyira na mu kkooti.”\nPOLIISI Y’E BWIZIBWERA\nRwozi bwe yantegeezezza nti yagenda ku poliisi ya Bwizibwera okukola sitaatimenti, nnatuuseeyo ndabe ku fayiro. Akulira bambega ku poliisi eno, Geoffrey Katungi yakanyizza kunoonya fayiro nga tagirabako ekiraga nti omusango teyaguggulirawo eno.\nKU POLIISI YA CPS E MBARARA\nAkulira bambega Taban Chiriga olwakebedde fayiro ng’eriyo ya musango gwa butemu ku nnamba CRB 2505/2010. Ono agamba nti fayiro teraga nti omugagga oyo ayogerwako yakwatibwa wabula eraga nti baakwata abantu basatu okuli Muhangi omusibe kati, Rwozi bba w’omugenzi n’omuvubuka ayitibwa Naboth Tayebwa.\nRwozi yalina okunnyonnyola kuba mukyala we yabula mu May, omulambo ne guzuulibwa poliisi nga June 29 ne guziikibwa nga tegumanyiddwa kyokka ye yagenda okutegeeza poliisi okubula kwa mukyala we nga August 3, 2010!”\nOfiisa Chiriga agamba nti sitaatimenti eyakolebwa ku poliisi ku musango guno, Rwozi bba teyayogera ku mugagga ate ne Muhangi yeeyogerako yekka.\nMuhangi agamba nti waliwo omwana gwe yaggya ku lutindo oludda e Katete n’amusaddaaka ku biragiro by’omugagga.\nKino kyansindise ku kyalo kino nkakase by’agamba:\nEno abatuuze bantuusizza ku Muky. Allen Najuna akyali mu maziga okuva omwana we lwe yabulira ku lutindo luno mu 2010 omulambo gwe ne guzuulibwa oluvannyuma lwa wiiki bbiri nga guvunze!\nEra yantegezezza bwati: Sijjukira lunaku naye omwana wange Allan Turyahabwe 13, eyali asoma P.4 yali ne banne ku lutindo nga bazannya. Nnali ndi waka omu ku baganda be abato n’ajja n’angamba nti Turyahabwe yali agudde mu mugga.\nNasitukiramu okugenda ku mugga ndabe naye nga talabikako nga ne we ntandikira sirabawo.\nNga wayise ennaku nga tunoonya omwana waliwo abantu abangamba nti waliwo abasajja be baalaba nga baggya omwana wange mu mazzi ate ne baddamu ne bamuzzaamu!\nKino kyandeekera ebibuuzo bingi nga nneebuuza ddala oba omwana wange yali aguddemu yekka oba baali bamubbye mu ngeri y’okumusaddaaka kuba ekiseera we twazuulira omulambo gwe, yali avunze nga tosobola kumanya oba waliwo ebitundu bye baamuggyamu!”\nOMUGAGGA AYOGERWAKO ANNYONYODDE\nNatuukiridde omugagga ayogerwako ne mubuuza ku nsonga zino yantegeezezza bwati; Ensonga zino si mpya mu matu gange naye ebyo byonna bye boogera byabulimba era bagezaako kunsuuza ffaamu gye nnagula ku bantu abo mu 2007 nga bagamba nti nnagigula ssente ntono.\nBagezezaako obukodyo bungi naye nga balemererwa ne basalawo okuyita mu Muhangi ansibeko ogw’obutemu nga bamanyi nti bwe nnaasibwa bajja kutwala ffaamu yange.\nOmusibe oyo antumidde abantu bangi hhende e Luzira mmulabe kyokka nnagaana kuba bye bannyingizaamu sibimanyi.\nWiiki ejja Muhangi waakulaga gye baaziika ebitundu ebyasalwa ku bafu n’omusamize e Najjembe ayogerwako tumulage.


Bukedde Online - Wuuno Fiina wa Bugembe amukubya omutima be ttu ttu...!\nMuwala wange yanfuuyisa empewo ekiro kiramba ng'alinga ansiibula\nBaziikudde amagumba g'abafu ku faamu ya nn...\nAdded 28th April 2013\nOKWAGALA kulinga mwenge, bwe kukukwata obulwa amaanyi agakwetaasa. Ggwe tunuulira omusumba Wilson Bugembe. Okwagala kumuyuzizza emba okukkakkana ng’alidde mu ndago n’ayimba omulungi we Fiina gw’agamba nti amukubya omutima be ttu ttu!\nOkumanya nga Bugembe ekitambo ky’okwagala kimutembye atuuse n’okulaajana nti Fiina ono (Sarafina) nti y’amulemesezza okuwasa ebbanga lino lyonna kubanga yekka gw’alinze okumumalako ennaku.\nFiina amukubya omutima\nBino biri mu luyimba lwe olupya lw’atuumye Sarafiina lwe yakwatidde vidiyo ku Lwokusatu ekiro ku kkanisa ye.\nMusajja wa Katonda atuuse n’okuwanjaga nti alina ensonyi nnyingi abadde atya okumugamba bwatyo n’amutumira abantu abatali bamu naye nga mwanamuwala Fiina agugubye ky’avudde eby’okutuma abivaako ne yeesitukira.\nBugembe mu kuwanjaga kwe ng’omukwano gumutembye, ajjukira luvannyuma nti muyimbi wa nnyimba za ddiini bwatyo n’agezaako okuweta oluyimba alage nti abadde ayimba ku mukwano gwa Yesu ng’anoonya aboonoonyi.\nKyokka bw’owulira oluyimba luno kyeragirawo nti ebitundu byombi, ekya Fiina n’ekya Yesu tebikwatagana nti era Bugembe ajjukira luvannyuma okukookerako ekya Yesu ng’ayita aboonoonyi.\nOluyimba naawe lwewulirire ojja kukkaanya nange nti ddala Omusumba Bugembe alina omuwala amulya obwongo gw’ayatulira mu luyimba luno era ebya Yesu abijjukira luvannyuma.\nBugembe luno si lwe luyimba lw’asoose okuyimba ku muwala ali mu bulamu bwe. Olulala yayimba ku muwala gwe yayita Kani gwe yagamba nti yali amwagala okufa kyokka ng’asusse okwagala ensimbi.\nKu mulundi ogwo Bugembe oluyimba yalusiba bulungi n’alowoozesa abantu nti ayimba ku kkanisa ya Yesu wadde omuwala gwe yali ayimbako yavaayo n’ategeeza nti ddala kituufu Bugembe yli ajeeja ye mu luyimba olwo.\nKyokka ku luno omusumba Bugembe omukwano gumwabizza amatama era ajja kukisanga nga kizibu ddala okumatiza abantu nti ne ku luno ayimba ku mukwano gwa Yesu.\nMmwe abamanyi Fiina mumugambe nti ayambe Paasita amuggye mu nnaku nga tannamweyambuza kusinga bwe yakoze mu luyimba lwa Fiina.\nPaasita Bugembe teyasobose kufunika kubaako ky’ayogera ku Fiina amukubya omutima.


Bukedde Online - Ekkubo ly'omusaalaba libeera lya buli lunaku - Fr. Kabanda\nAbaazirwanako 200 bagenze Somalia kukuuma ...\nNG’OGGYEEKO Olwokutaano Olutukuvu olutambuzibwako ekkubo ly’omusaalaba, mu kisiibo tulagirwa okutambuza ekkubo ly’omusaalaba wadde nga si Lwakutaano Lutukuvu nga Fr. Edward Kabanda ow’e Kiwamirembe bw’annyonnyola;\nNG'OGGYEEKO Olwokutaano Olutukuvu olutambuzibwako ekkubo ly'omusaalaba, mu kisiibo tulagirwa okutambuza ekkubo ly'omusaalaba wadde nga si Lwakutaano Lutukuvu nga Fr. Edward Kabanda ow'e Kiwamirembe bw'annyonnyola;\nObudde bw'Ekisiibo butambulira ku mpagi ssatu (3) okuli; okwegayirira, okusiiba n'okutoola ku byaffe ne tuwa ku balala abali mu bwetaavu. Empagi esooka erimu okwegayirira era mwe tusanga ekkubo ly'omusaalaba kuba ye ssaala yaffe abakkiriza.\nEkkubo ly'omusaalaba y'engeri Mukama waffe Yezu gye yayitamu okukowoola ekisa kya Katonda eri abantu bonna era ekisa ekyo yakitufunira bwe yagamba nti "Kitange basonyiwe tebamanyi kye bakola", nga bwe tukisoma mu Lukka 23:34 awo kye tuva tweyambisa obudde buno ne tutambuza ekkubo ly'omusaalaba nga tugiwaayo ng'essaala ey'okwenenya n'okwegayirira Katonda atusonyiwe ebibi byaffe.\nEklezia omuzadde akubiriza abakkiriza okutambuza omusaalaba nga twebuulirira, twenenya eri ebyo ebitta omukwano gwaffe ne Katonda kuba ebibi byaffe bye`\nEyali omubaka Nsubuga Nsambu asadde bangi: Aziikiddwa e Mabanda - Butambala


Gavumenti edduukirire ne bayinvesita Bannayuganda...\nChris Eqvans n'ekiwundu ku mutwe\nABABBI bateeze omuyimbi Chris Evans ne bamukuba ennyondo ku mutwe. Baamulese ataawa ne bamubbako mmotoka ye ekika kya ‘Wish’ ne babulawo. Olwo zaabadde ssaawa 7:00 ez’ekiro mu bitundu by’e Lungujja. Agamba nti yabadde anoonya kyakulya ng’ava mu saluuni okumusala enviiri.\nOlwazze engulu n’akubira maneja we Geoffrey Kayemba eyamututte mu ddwaaliro e Mengo ne bamukolako n’oluvannyuma n’agenda ku poliisi y’oku Lubiri n’aggulawo omusango gw’okukubwa abantu babiri abaabadde ku bodaboda ne babba ne mmotoka ye ku fayiro nnamba SD REF: 03/08/05/2018. Yagenze ne ku CPS n’aggulawo omusango gwe gumu ku fayiro nnamba 02/08/05/2018.\nChris Evans eggulo yazzeeyo mu ddwaaliro e Mengo, Dr. Kisembo Nnaalongo n’akola lipoota nga bamaze okumukuba ebifaananyi ku mutwe eyalaze nti ekiwanga, obwongo n’ebitundu ebirala biramu wadde yafunye obulumi ne bamulagira obutaddamu kwogerera ku ssimu okutuusa ng’ateredde. Chris Evans yabadde n’ebiwundu ku mutwe nga bisibiddwako ‘bandegi’. Ebirala byabadde ku bigere, mu kiwato, ku kibegabega ne ku ngalo.\nChris Evans abeera e Mutundwe yategeezezza nti yabadde avuga mmotoka ye n’alaba aba bodaboda nga bamugoberera. Yabeekengedde n’asiba mmotoka okulaba oba banaamuyitako kyokka nabo ne basiba. Bwe yazzeemu okuvuga yayingidde ekikomera ky’omuntu ekitaliiko ggeeti abuzeebuze nti atuuse awaka kyokka ne bamulemerako.\nYagezezzaako okukuba enduulu kyokka nga yeesibidde mu mmotoka ekitegeeza nti tewali yamuwulidde ekyaleetedde ababbi okukuba endabirwamu n’eyiika ne bamukuba ennyondo ku mutwe ne bamusikamu ne bamusuula ebweru. Baagisimbudde ne bagezaako okugitwala n’asituka okubagoba nga bw’akuba enduulu ekyabanyiizizza ne bayimirira ne badda ne bamwongera okumukuba.\nMANEJA AYOGEDDE Kayemba yategeezezza nti bwe baavudde mu ddwaaliro baasibidde ku poliisi y’oku Lubiri ne baggulawo omusango ku bantu abatannaba kutegeerekeka n’okumubbako mmotoka ye ey’ekika kya Wish nnamba UAZ 399J. Yategeezezza nti mmotoka yazuuliddwa ku makya ng’esuuliddwa mu Kabawo - Mutundwe kyokka nga bagisokoddemu ebyuma ebimu. Wabula abantu baasigadde beebuuza engeri omuyimbi abeera e Mutundwe ate n’anona ebyokulya e Lungujja.\nChris Evans yagambye nti e Lungujja gye bamusalira enviiri. Omuyimbi ono talina mukazi okuva lwe yatabuka n’eyali muninkiniwe Jamira Kalungi era awaka yasangiddwawo yekka nga yeebase.\nBebe Cool: Yakubwa amasasi ku Centenary Park. Yajjanjabwa n’awona kyokka gye buvuddeko yafunye ssente okuva mu Gavumenti ez’engassi bwe yagiwawaabira mu kkooti


Bukedde Online - Poliisi ne LDU bakukunudde abavubuka n'abaana 14 mu mwala gwa Nakivubo\nPoliisi ne LDU bakukunudde abavubuka n'abaana 14 mu mwala gwa Nakivubo\nEngeri dokita gye yagaanye okujjanjaba omu...\nPOLIISI ya CPS n’aba LDU ekoze ekikwekweto mu mwala gw’e Nakivubo mw’ekwatidde abavubuka n’abaana abeekwekayo 14 nga bateeberezebwa okwenyigira mu bumenyi bw’amateeka.\nAbamu ku bavubuka n’abaana abaakwatiddwa okuva mu mwala.\nPOLIISI ya CPS n'aba LDU ekoze ekikwekweto mu mwala gw'e Nakivubo mw'ekwatidde abavubuka n'abaana abeekwekayo 14 nga bateeberezebwa okwenyigira mu bumenyi bw'amateeka.\nKino kiddiridde poliisi okufuna amawulire nga bwe waliwo abavubuka abagumba mu mwala guno okumpi ddala n'omulyango oguyingira mu katale ka St. Balikuddembe ne bakommonta enjaga n'okuteegerawo abantu ne babasala ensawo.\nAmyuka owogezi wa poliisi mu Kampala n'emiriraano, Luke Owoyesigyire yagambye nti, poliisi eyakulembeddwaamu akulira poliisi y'e Nakivubo, Caleb Asiimwe n'aba LDU, baayingidde omwala gw'e Nakivubo ne bakwata abavubuka 16 okuli n'abaana abatannaweza myaka 13 nga bonna kiteeberezebwa nti babadde beenyigira mu bumenyi bw'amateeka.\nYagambye nti abavubuka bano olutindo oluyingira mu katale ka St. Balikuddembe okuliraana essomero lya Nakivubo Settlement babadde baatuumawo ku ‘Bamuda' okulaga nti tewazannyirwawo ate ng'abalala baddukira mu mufulejje gwe baatuuma ‘Nile' nga guno guyita wansi w'ebizimbe by'akatale wabula abaserikale baasobodde okubakukunulayo.\nYategeezezza nti amawulire poliisi ge yafunye nti, mu katundu abavubuka we baabakwatidde batusizaawo enjaga okugisuubuza n'okuginywa era nga be baakutte\nbagenda kubayamba okubatuusa ku baginywa n'abagireeta.\nYagambye nti abavubuka abaakwatiddwa baatwaliddwa ku poliisi ya CPS ne babasunsulamu ne basigaza abo abakulu okwongera okubanoonyerezaako.\nYagasseeko nti okuva aba LDU lwe baakwatagana ne poliisi wabaddewo ebikwekweto mwe bakwatidde abagambibwa okwenyigira mu bumenyi bw'amateeka abawera era nga mu bitundu ebimu obumenyi bw'amateeka bukendedde ddala.\nLwaki ffe Abasiraamu tutwalibwa ng'ebyana abalala ne batwalibwa ng'abaana?? Twagala bwenkanya - Mufti Mubajje\nsheikh Mubajje asabye Gavumenti okwang''anga abatta Bamasheikh


Abaana bangi abaafuna embuto mu muggalo nga tebanetuuka tebanawebwa mukisa kuddayo kusoma – CBS FM\nAbaana bangi abaafuna embuto mu muggalo nga tebanetuuka tebanawebwa mukisa kuddayo kusoma\nOkunoonyereza okukoleddwa ekitongole ky’obwannakyewa ekitakabanira obw’enkanya ku mbeera z’abantu wamu n’ebyenfuna ki Initiative For Social and Economic Rights (ISER), kulaze nti abaana bangi abafunye embuto nebazaala nga tebannetuuka tebaweereddwa mukisa ogw’okuddayo okusoma.\nOkusinziira ku Joshua Kisawuzi omukwanagana w’emirimu mu Kitongole kino ekya ISER, embeera y’okukotoggera abaana abazaalidde ku myaka emito okuddayo okusoma esinga mu districts okuli Mukono, Buikwe, Wakiso n’endala.\nJoshua Kisawuzi agamba nti abaana bano abazaalidde mu massomero ku myaka emito wakiri bandibadde baweebwa omukisa gw’okusoma eby’emikono, bibayambe okwetandikirawo emirimu okusobola okweyimirizaawo n’okulabirira abaana bebazadde.\nBano basinzidde ku Colline Hotel mu kibuga Mukono mu kukubaganya ebirowoozo okutegekeddwa ekitongole kino ki ISER, ku ngeri y’okulwanyisaamu ekizibu ky’abaana abazaala nga tebannetuuka.\nOkukubaganya ebirowoozo kuno kwetabiddwamu ne Bannamawulire abakolera mu Greater Mukono, nebannyonyola embeera gyebasanagamu abaana abali mu byalo abazaala nga tebanetuuka, ng’abamu bazadde babwe baabagoba ewaka, abalala bali mu mbeera ekaabya amaziga ng’abasajja abaabafinyisa embuto babaateeka mu buyumba nebabasuula eyo.\nAkulira eby’enjigirizza mu district eye Buikwe Musaasizi Kizito Julius bwabadde aggalawo olukungaana luno, agambye nti ekizibu ky’abaana abafunye embuto nebazaala nga tebannetuuka kikosezza nnyo eby’enjigirizza mu district eno eye Buikwe, n’asaba abazadde n’abasomesa okukolera awamu okutaasa obulamu bw’abaana abo.\nMunnamawulire Sseruyange Christopher era Kansala akiikirira eggombolola ye Ngogwe era avunaanyizibwa ku by’enjigirizza, n’okusitula embeera z’abantu ku lukiiko olukulembera district eye Buikwe asomoozezza ekitongole kino ki ISER okuteeka bannamawulire ku mwanjo mu mirimu gyekikola.\nBagala bakolere wamu naddala nga baluubirira okulondoola abaana abo abazaala nga tebanetuuka.


Okufa kwa Namirimu kwatufumise nga ffumu...\nMukendeeze ku tulo musobole okweggya mu bwavu-Museveni...\nWali mukulu eyali amanyi embeera y'ensawo z’abazadde. Wali owuliriza abazadde mu biseera nga tebannakusasula bisale by'abaana baabwe ekintu ekyakufuula omuzadde eri abaana b’otozaala. Wali owuliriza ensonga z'abazadde buli lwe wagobanga abayizi olw’ebisale by'esomero ng’era y'ensonga lwaki abataka b'e Buwagi mu Sazza ly'e Kagoma mu disitulikiti y'e Jinja bakusuubwa nga bangi n’okutuuka leero bakyakaabira enkolagana yo nabo.\nOlunaku lwe baakukyusa okujja ku Buwagi P/S abazadde baalabwako nga beekandagga nga bino byonna bikwoleka omugaso gwe walina gyebali nga n'abalala batuuka n’okukyusa abaana baabwe.\nWali omuntu akola omulimu gwe n’okwagala kwonna nga n’okwagala enkulaakulana mu kitundi kyo ku lw'essomero wabeera nga wa nkizo. Wayagalizanga buli omu okubeera mu mbeera eyeeyagaza.\nBuli kiseera, tunaakujjukiranga obulamu bwaffe olw’ebyo bye watusomesa n’okutuyigiriza naddala okubeera abakozi era ab'obuvunaanyizibwa mu bulamu bwaffe. Wadde nga wali okolera mu kyalo naye wakubirizanga bakyala banno okwekuumira ku mutindo nga banyirira era nga bayonjo okuvvuunuka enddwadde ez'enjawulo. Wadde watulekawo naffe tukusuubiza nti, leero tukola ebyo byennyini ebikuweesa ekitiibwa n’okukujjukirwako ng'omukyala eyasooka okukulembera essomero lya Gavumenti mu Ssaza Kagoma mu disitulikiti y'e Jinja.\nKu myaka 43 gye wafi irako, wali kyakulabirako gye tuli era eyeegombesa abakyala ku kyalo olw’okubeera omukozi.\nKino tekisobola kutuva ku maaso wadde mu bwongo bwaffe kuba naffe watutendeka okubeera abakozi, kye tutambulirako ng’era kye tugenda okutambulirako. Twebaza Katonda olw’obulamu bwo ne byonna bye twakufunako okuli essanyu, okutuyigiriza, okutusikiriza, okutwanjulanga mu mikwano gyo naddala mu bakozi bano nga wano naffe we twafunira emikwano emirala.\nWali kiddukiro ky'abazadde era obaddewo okuyamba abalala ng’oyita mu bintu eby'enjawulo. Bulijjo tukuteeka mu ssaala zaffe era olizibeeramu obulamu bwaffe bwonna nga tukusabira obulamu obutaggwaawo eyo gy’oli Mukama akukwatirwe ekisa. Wummula mirembe munnange bwe twasoma. Ku lwa famire y’omugenzi, nze Rebbecca Munafu, mukwano gwa famire omusawo ku ddwaaliro ekkulu e Iganga.


Bukedde Online - Abaawangudde empaka z'omulimi asinga bagenze Budaaki kulambula\nLaba ebirungi ebiri mu kulima kw'okwegatta ng'ekibiina\nEngeri gye nfuna 500,000/- mu nva endiirwa...\nABAWANGUZI b’empaka z’Omulimi Asinga 2016 baakubiriziddwa okubaako bye bayigira ku balimi n’abalunzi mu Budaaki nabo babisse mu nkola nga bakomyewo kuno kibasobozese okutumbula n’okwongera ku nnyingiza yaabwe.\nAbawanguzi b'empaka z'omulimi asinga nga basiibulwa mu butongole okugenda e Budaaki Basiibuddwa minisita Christopher Kibazanga n'omumyuuka w'omubaka wa Budaaki mu Uganda Deputy Netherlangs Hens Peter Van der Woude ku mukono ogwabadde ku kitebe kya DFCU e Nakasero. EKIF: HERBERT MUSOKE\nBwe yabadde ayogerera ku mukolo gw’okusiibula abalimi bano mu butongole ogwabadde ku kitebe kya bbanka ya DFCU e Nakasero, minisita w’obulimi n’obulunzi, Christopher Kibazanga yagambye nti Budaaki ggwanga eririmu abalimi n’abalunzi ab’omulembe ng’okubakyalira kirina kinene kye kigenda okuyamba abalimi bano.\n“Okuwangula empaka z’Omulimi Asinga si y’enkomerero era tekitegeeza nti buli kimu okirina wabula nti oli wanjawulo ku balimi abalala era omukisa ogubaweereddwa okugenda e Budaaki okulambula abalimi n’abalunzi mugukozese okulaba nga mwongera okuyiga n’okubaako bye mukoppa okwongera okukulaakulanya faamu zammwe”, Minisita Kibazanga bwe yagambye.\nSsentebe w’akakiiko akafuzi aka bbanka ya DFCU agambye nti bagenda kwongera okussa ssente mu mpaka zino n’akubiriza abalimi n’abalunzi okwongera okuddukanya faamu zaabwe nga bizinensi ng’eno y’engeri gye bagenda okusobola okwekulaakulanya.\nAkulira kkampunin ya New Vision, Robert Kabushenga yeebazizza abassa ssente mu mpaka zino, okuli bbanka ya DFCU, kkampuni y’ennyonyi eya KML n’ekitebe kya Budaaki mu Uganda ng’agamba nti empaka zino zireesewo abantu okwongera okwettanira obulimi n’obulunzi mu ggwanga.\n“Empaka zino zaatandikibwa ng’ekirowoozo ekirala kyonna kyokka tetwamanya nti zisobola okufuuka ennene bwe ziti. Abantu bangi kati batandise okwenyigira mu bulimi n’obulunzi naddala abavubuka nga kino kyakuyamba okutuusa Uganda ku biruubirirwa byayo eby’okuggya Bannayuganda mu bwavu”, Kabushenga bw’agamba.\nAbawangunzi 12 be baasiibuddwa okugenda e Budaaki okulambula abalimi n’abalunzi baayo era nga baasimbudde Lwamukaaga (June, 17) okugenda e Budaaki.\nMukkirize poliisi ekube bamalaaya kibooko


Bukedde Online - Lwaki Bobi akyusizza akakoofiira\nBy'olina okukolera ku ttaka ly'obusika oku...\nOMUBAKA Kyagulanyi Sentamu ‘Bobi Wine’, akyusizza ekifaananyi kye ekitongole ekigenda okukozesebwa ku kakonge mu kalulu k’Obwapulezidenti.\nAbawagizi ba NUP nga batongoza ekipande kya Bobi ekipya.\nOMUBAKA Kyagulanyi Sentamu ‘Bobi Wine', akyusizza ekifaananyi kye ekitongole ekigenda okukozesebwa ku kakonge mu kalulu k'Obwapulezidenti.\nAggyeeko akakoofiira akamyuufu ne yeekubisa ekifaananyi ekipya, ky'awaddeyo mu kakiiko k'ebyokulonda. Ekifaananyi ab'ekibiina kya National Unity Platform (NUP) bakyanjulidde abawagizi baabwe ng'ekipande ekitongole kye bagenda okukozesa okunoonya akalulu ka 2021.\nSsaabawandiisi w'ekibiina, David Lewis Lubongoya yannyonnyodde nti bakyusizza oluvannyuma lw'okuwabulwa akakiiko k'ebyokulonda nti akakoofira akamyuufu tekakkirizibwa. Ku mukolo gwe gumu aba NUP baatongozza n'ehhombo gye baatuumye "Uganda Empya", mwe bagambira nti Uganda yeetaaga okuzza obuggya mu buli kimu omuli okumalawo obuli bw'enguzi, obubbi mu Gavumenti, ebyobulamu, ebyenjigiriza, amakubo amabi n'ebirala, era nti Kyagulanyi yekka y'asobola okubiddaabulula n'okutereeza eggwanga.\nLubongoya yagambye nti waliwo okusoomoozebwa omuntu waabwe kw'ayolekedde olw'ensonga nti Bannayuganda abamuwagira babadde bamanyidde enkoofiira gy'abadde yassa ku mutwe era nga kino kye kibawalirizza okutongoza ekifaananyi kye nga bukyali basobole okukimanyiira kubanga kye kigenda okukozesebwa mu kalulu.\nJoel Ssenyonyi, omwogezi wa NUP yategeezezza nti bennyamivu olwa poliisi n'abakuumaddembe abalala okutimbululayo ebipande bya Bobi Wine okwetooloola Kampala, ate nga bwe bassaayo ebya Pulezidenti Museveni, ekikyamu ate nga kiraga nti ebitongole byokwerinda birina kyekubiira mu kalulu aka 2021 akabindabinda.\nYagambye nti emirundi mingi babadde bavaayo okukiraga nti ebitongole byokwerinda birina kyekubiira nga beegaana naye kino kiraze lwatu nti balina gwe bakolera. Yatadde akakiiko k'ebyokulonda ku nninga okuvaayo ku nsonga eno bagivumirire basseewo n'ebibonerezo eri abo abagenda baggyayo ebipande by'omuntu waabwe.\nMu ngeri y'emu, yavumiridde ekyokukwata abawagzi baabwe olw'okwambala enkoofiira emmyuufu eriko akabonero ka People Power, ekigendereddwa okutiisatiisa kubanga teri tteeka lye bamenye. Bano era beemulugunyizza ku bannamagye abavuddeyo ne babassaako amaanyi nga n'abamu ku bannaabwe bakwatiddwa ne baggalirwa awatali musango era balumiriza nti ne bannamawulire batiisibwatiisibwa ne babagaana okubakyaza ku mikutu gyabwe.\nBABAANUKUDDE Wabula Omumyuka w'omwogezi wa poliisi mu Kampala n'emiriraano, Luke Owoyesigyire yategeezezza Bukedde nti aba NUP bwe baba balina obujulizi ng'abaserikale batimbululayo ebipande by'omuntu waabwe mu bukyamu, bagende basseeyo okwemulugunya, era poliisi nneetegefu okubayambako mu nsonga eyo.\nYannyonnyodde nti ebipande bye bagenda batimbulula mu kibuga by'abakulembeze bonna abeesimbyewo kubanga bibadde bisiikiriza kkamera zaabwe era tebataliza munnabyabufuzi yenna singa ekipande aba yakissa wakyamu.\nYayongeddeko nti waliwo bannabyabufuzi ab'enjawulo abaatutte okwemulugunya nga bwe waliwo abantu abaabulijjo abaggyayo ebipande mu kibuga, era eyo ensonga poliisi yatandise okuginoonyerezaako ate era nga mu ngeri y'emu ne KCCA bwetegeka ennambika eneegobererwa mu kutimba ebipande.\nOMUBAKA Kyagulanyi Sentamu &lsquo\nRoy Mubiru yeeswanta kuwangula mudaali mu z'obuzito: Omugagga Gitawo amusuubizza kapyata y'emmotoka\nCameroon Gitawo asabye gavumenti okuwagira omuzannyo g'okusitula obuzito


Luganda proverbs that can get you Inspired(PART 2) | Ekitibwa Kya Buganda\nOmukwano bwe gufa guyinza obutaddawo naye oluganda teruggwa ku mubiri.\nAKAJJA OBUNAKU KEEMANYA…\nEJJANZI TERIGENDA NA NZIGE.\nEjjanzi lyemanyi nga terigya mu nzige, kyeriva litagenda nazo. N’omuntu kirungi amanye abantu ab’eddaala lye b’asaana okuyita nabo.\nAMAGGWA GAKAFUMITA EMIRUNDI EBIRI.\nAkakadde ak’obuggya bwe kalinnya ku maggwa mu kkubo ne gakafumita tekagaggyaamu, nga kaagala gafumite n’abatambuze abalala. Bwe wataba agaggyawo ne kakomawo nga kageerabidde ng’ate gongera okukafumita. Ab’obuggya bangi beerumya mu ngeri nnyingi nga bagenderera okulumya abalala.\nOmuntu bw’alagaana ne munne okumusasula ensimbi oba ekintu ekirala bombi ne bakkiriziganya, okusasula bwe kutuuka, asasula tasaana kuyita munne muliika.\nOKASUKA EJJINJA NGA KALABA.\nOlugero lwagererwa ku kasolo oba akanyonyi naye n’omuntu amanyi okwerabirira tatera kugwa ku mitego gya balabe be.\nOmuntu bw’aba aliisa abantu be afuba nga bw’asobola okubakkusa.\nBw’oyitaba amangu omuntu azze okukubanja ate nga by’akubanja tobirina oba otuuse awazibu. Bulijjo omuntu asaana okwanukula n’amagezi abamuyita n’abalina kye bamubuuza.\nNTI, “OMUKIRA GWA JJEMBE LYANGE”!\nOmuntu ayogera bw’atyo aba ng’atamanyi ky’akola kubanga aba yeesunga ky’atannaba kutuukako.\nAKASUKA LY’ALI NALYO (EFFUMU)…\nOmuntu bw’akola kyonna ky’asobola okutaasa banne nga bali mu kabi oba ye okwetaasa, tayitibwa muti.\nEbirungi byonna bwe bimala okuyita nga tebikyajjukirwa.\nEMMULI KAZITWALA BUKIIKA.\nOkutwala emmuli obukiika oba ng’agenda okuzimenya, okwo kuba kulemwa mulimu gwe ziba zisaana okukola. Omuntu yenna bw’atandikira ku kwonoona by’anaakozesa, ng’omulimu gumulemye.\nEGGUMBA OSUULA MU LUGGYA.\nEggumba ly’ennyama eteri nzibe w’oyagala w’olisuula kubanga toba na kikweraliikiriza. Ebibbe bikolerwa mu nkukutu era tebyesiimisa.\nEnsolo ezaala ebbiri omulundi ogumu esaana ebe n’amata mangi. N’omuntu okwessa ku bizibu by’atasobola, asaana abe ng’alina kye yeesiga.\nBye tuwa bannaffe ne basanyuka tebiba binene byokka.\nKAKIRA EKINENE EKISUUBIZE.\nOkuwa omuntu ekintu ekitono kisinga okumusuubiza ekinene ate n’otokimuwa.\nAKATONO KAZIRA MU LIISO…\nBWE KADDA ERI OMUMWA NG’OMIRA, BWE KAKUGWA MU LIISO NG’OKAABA.\nOkugaba kuva mu kwagala. Ekiwe mu kwagala kisanyusa, ne bwe kiba ekitono.\nOmuntu bwe yeefunira amaka, aba takyabalirwa mu bato.\nAKEKKERA NG’OW’EKIREVU AKUMA OMULIRO…\nNTI, “MUMPE ESSUBI”.\nOyo bamugamba nti singa akumisa eryo ly’alina ku kalevu. Ebyo bya kusaaga.\nAKEKKERA NG’OW’EKIWALAATA …\nNTI, “EKIMMALAKO ABAANA SIKIMANYI!”\nOyo ayinza okubuuzibwa nti, “Ekyakumala enviiri ku mutwe kyo okimanyi?”\nAKEKKERA NG’OW’EKIWALAATA ABIKA NTI, “LWATWERA”…\nNTI NAFFE EKYENYI TUKIRABA.\nEbigambo ebyo bigambibwa omuntu asaagira ku bintu eby’akabi.\nAKEKKERA NG’OW’EKIWALAATA AKKIRIRA EKIBIRA…\nNTI, “ONTEREKERA AKATTA”.\nObutta babuseera ku lubengo. Mu kusaaga, ekiwalaata kye bayita olubengo. Kale omuntu ayinza atya okusaba okumuterekera akatta ng’ate olubengo agenze nalwo! Olugero lugerebwa ku muntu asaagira ku bintu eby’akabi.\nOkubeera ennyo mu Baami kwayambanga abantu okufuna amagezi mu kusalira abantu ensonga zaabwe.\nOmuntu amala kuwunguka, eryato mw’awungukidde n’aliyita ekyato. Abantu abamu bwe bamala okutuusibwa ku birungi ng’ababatuusizza babavuma oba nga babanyooma.\nAmawolu tegatera kukkusa naye omuntu bw’agalya nga bw’agavaako gayinza okumukkusa. N’omuntu anyiikirira ekintu kyonna ekizibu y’ayinza okukiggyamu omugaso oba okukiwangula.\nOkusobola okulaba obutiko nga bumeze ku kibaala era nga butuuse okuggya, ekitiko omuntu ateekwa okukirambula emirundi mingi. Buli kirungi omuntu ky’ayagala okufuna ateekwa okukiteganira.\nAbalina ebintu ebingi batera nnyo okuduulira abatabirina.\nWAKASANKE MU LWA MPANGA.\nEnkoko empanga bwe zirwana Wakasanke aba atuzza ya lukugunyu, ng’asuubira okulonda ekyoya azimbise. Obutategeeragana bwe bujja wakati w’abantu abakulu, abantu abamu babaako bye bagasibwamu ng’okufuna ku bintu byabwe.\nAmannyo g’abakadde, abantu bayinza okugamba nti taaba y’agamyusa songa n’aga nabangogoma atanywa taaba nago gaba mamyufu. Ekintu bwe kyonooneka olw’obukadde, abantu batera okunoonyaayo ensonga endala nti y’ekyonoonye. Ekyo kikolebwa ne ku bintu ebirala bingi.\nGE GALUMA ENNYAMA. “OW’AMALIBU AKIINA WA NGEREKA.”\nAbantu bwe beegatta okukolera awamu basobola okuwangula ebizibu ebirema omuntu akola abw’omu.\nOmutezi w’ebisolo ategana nnyo ng’atega n’atuuka ne ku kumyuka amaaso. Omutego bwe gukwata akasolo ate nako gukateganya nga bwe gwateganya omutezi. Abalumya bantu bannaabwe mu ngeri ezitali zimu n’ababatta, nabo oluusi amaaso gabamyuka ng’omutezi w’obusolo.\nAb’endya mbi bwe baliira awamu amatooke nga tebagagabanye bayinza okuggya engalo kubanga buli omu aba alya mangu mangu asobole okuweza emmere gy’alidde. Ekyo ab’omululu kibatuukako ne ku biriibwa ebirala.\nGABA GAAGALA NNYINI NNYAMA.\nAmabwa bwe gatandika okwerwanyalwanya gaba ganoonya wa kulumira nannyini nnyama. Abantu nabo oluusi bayinza okwerwanyalwanya songa baagala kukuba oba kubba muntu mulala gwe bali naye.\nAGENDA AKAABA …\nEdda omugole yakaabanga nnyo nga bamufulumya mu nnyumba okumutwala ewa bba naye bwe yatuukangayo ng’ayinza n’okumutegeeza ab’ewaabwe bwe baamutumidde ng’ajja.\nOmuntu bw’aba agenda gy’amanyi, obudde ne bwe buziba teyeeralikirira nti taatuuke oba nti anaalya ki ng’atuuse ekiro.\nAgenekera omunnyo ayinza okuvaawo ne gukenenuka gwokka naye asa obutta bw’avaawo tebuyinza kwesa bwokka. Abantu abalina emirimu emyangu bayinza okwagala okuweerezebwa abalina emizibu.\nOmutaka oyo Wannyonyi Nakisige. Abeera Mpumu mu Kyaggwe. Edda yasibanga endege ku magulu. Ku ndgege abantu kwe baamuwuliriranga nti wuuyo ajja, eyabanga amugeya ng’abivaako. Olugero owo lutuukira ku muntu yenna abantu gwe bayinza okugeya nga bwe baagala, nga bamanyi nti tayinza kubasangiriza nga bamugeya.\nAGYA ERYA NAMMERE…\nOmuntu eyafuna ejjembe ery’okwaza emmere tasaana kwekaanya bagenyi kubanga emmere aba afuna ya kubaliisa. Omuntu tasaana kutamwa bantu bw’aba nga y’alina ebibatwala ewuwe.\nBusemba yali ngoma ya Bwakabaka. Eminyolo gyayo gyabanga gya magumba ga bantu. Engoma z’Obwakabaka bwe zaabanga zikungaanye nga Busemba teriimu, omuntu n’amala ajjukiza nti teriiwo, oyo abambowa gwe battanga ne bamuggyako eminyolo. Olugero lutulabula obuteebuuzanga bintu bya kabi kubanga tuyinza okubyeyitira.\nSI KA NTE.\nEnte bulijjo ekaaba mu ngeri emu naye akamwa k’omuntu buli kiseera koogera birala. Omuntu kyava yeegaana ne bye yayogera.\nAKAAKYAMA AMAMERA …\nTEKAGOLOLEKEKA, ENDEKU BW’OGIGOLOLA EMENYEKA BUMENYESI.\nObuntubulamu, okwagala okukola, obwesigwa n’ebirala, omuntu asaana abiyigirizibwe ng’akyali muto. Ebyo kyebiva bisinga okuyigirwa mu maka abaana mwe bakulira.\nOKANYOOMERA MITALA WA MUGGA.\nBw’oba ng’okyali mu buyinza bw’omuntu yenna, osaana okumuwa ekitiibwa ekimusaanidde, ne bw’ataba mwami mukulu nnyo.\nAKABI TEKABULA MUSOMBI…\nKAJABAGA Y’ASOMBA ABAGANDA.\nBuli kabi kabaako ekikaleeta. Kajabaga ye yalagirira Jjunju akawenda mwe yasomokera okuyingira mu Buddu n’okubuwangula.\nOkukola akatono ku mulimu kiba kirungi okusinga okwosa.\nOmuntu bw’alya ebintu nga teyeebalira ne bimulwaza talina gw’anenya. Ekyo kikwata ne ku bintu ebirala omuntu by’akola olw’okwesanyusa ne bimuviiramu akabi.\nFiled under Proverbs(Engeero) |\t1 Comment\nKiggundu on July 12, 2017 at 9:32 pm said:\nSsemazinga Nkata Mpya?


Bayibuli eyogera ki kuba maama Omukristaayo?\nOkuba maama mulimu mukulu nnyo mukama gwasalawo okuwa abakyala bangi. Maama Omukristaayo alagibwa okwagala abaana be (Tito 2:4-5), obutaleeta kivumo eri Mukama era Omulokozi erinnya ly’oyo eryateekebwa mu ba maama Abakristaayo.\nAbaana kirabo okuva eri Katonda (Zabbuli 127:3-5). Mu Tito 2:4, ekigambo Philoteknos (soma filotekinoosi) kirabika nga kyogera ku ba maama nga bagala abaana babwe. Ekigambo kino kiraga “okwagala okwenjawulo okwa maama.” Ekirowoozo ekiva mu kigambo kino kyekyokulabirira abaana, okubakuza, okubawambatiira, okufa ku byetaago byabwe, era okufuuka mukwano gwa buli mwana ng’ekirabi eky’enjawulo okuva eri Katonda..\nEbintu ebyenjawulo biragibwa ba maama Abakristaayo mu kigambo kya Katonda:\nOkubeerawo – kumakya, mu tuntu, n’ekiro (Ekyamateeka 6:6-7)\nOkwenyigira mu bulamu bwabwe – okwogera nabo, okubaganya ebirowoozo, n’okutambuza obulamu nabo (Abaefeeso 6:4)\nOkubasomesa – Ebyawandiikibwa n’entegera y’ensi okusinziira ku Bayibuli ( Zabbuli 78:5-6; Ekyamateeka 4:10; Abaefeeso 6:4)\nOkubatendeka – Okuyamba omwana okumanya obusobozi bwe, era okuzuula amaanyi ge wegali (Engero 22:6) era n’ebirabo bye eby’omwoyo (Abaruumi 12:3-8 ne 1 Abakkolinso 12).\nOkugunjula – Okusomesa omwana okutya Katonda, maama nga ekikola obutaleka, mu kwagala era mu manyi (Abaefeeso 6:4; Abaebbulaniya 12:5-11; Engero 13:24; 19:18; 22:15; 23:13-14; 29:15-17)\nOkukuza – Okuteekawo embeera omwana mwasobolera okuwulirizibwa, wasobolera obutatya kulemererwa oba kugwa, wakkirizibwa, wayagalibwa awatatali bukwakkulizo bwonna (Tito 2:4; 2 Timoseewo 1:7; Abaefeeso 4:29-32; 5:1-2; Abaggalatiya 5:22; 1 Peter 3:8-9)\nOkubayigiriza obwenkanya – okukola ekyo kyoyogedde, okuba eky’okulabirako omwana kwasobola okuyigirako “okutambulira mu bulamu obw’obwakatonda kyebutegeeza (Ekyamateeka 4:9; 1:7; 23 ;Engero 10:9; 11:3; Zabbuli 37:18, 37).\nBayibuli tegambako nti buli mukyala yenna alina okuba maama. Wabula egamba nti abo Mukama bawadde omukisa okuba ba maama balina okutwaala obuvuunanyizibwa buno ng’ekintu ekikulu. Ba maama balina obuvuunanyizibwa obw’enjawulo era obukulu mu bulamu bw’abaana babwe. Okuba maama ssi mulimu bulimu oba ekkattala eritali dungi. Nga ba maama bwe betika omwana ng’ali mu lubuto, era nga maama bwaliisa omwana era bwamulabirira nga akyali muto, era ba maama balina okusigala nga bakola omulimu gwabwe mu baana babwe nga bavubuka, tebanafumbirwa, oba nga bakuze era nga balina abaana babwe. Newankubadde nga omulimu gw’abamaama gusobola okukyuka era okukula, okwagala, okulabirira, era okuzaamu abaana amanyi tekulina kulekeraawo.


BUGANDA NGA BWEYONONEBBWA KATI – ababaka\nHome Topic BUGANDA NGA BWEYONONEBBWA KATI\nBUGANDA NGA BWEYONONEBBWA KATI\nHome › Forums › Ababaka Discussions for Unity and Peace › Ggwanga Mujje / Come Nation › BUGANDA NGA BWEYONONEBBWA KATI\nThis topic contains 16 replies, has 6 voices, and was last updated by Omumbejja 10 years, 5 months ago.\nNovember 5, 2008 at 3:51 am #19105\nEmbalaza n’enguudo zifuuse loogi, wooteeri n’ebiyigo\nBYA EDWARD KALUMBA NE JOSEPH MUTEBI\nABAGANDA bagereesa nti ebiyita ekiro ne Kangaawo yeetikka. Olugero luno lutuukira bulungi ku mbeera y’ekibuga Kampala bw’otunuulira ebikolebwamu ekiro.\nSsaawa okuwera bbiri ez’ekiro, Kampala afuukuuka. Byanabiwala ebirenga emibiri gyabyo biwamba buli nsonda ya kibuga, buwooteeri bumeruka ku mbalaza z’ebizimbe ne mu paaka za takisi wakati, n’abatunda ebintu ebyayitako n’ebitawera ne babiyiwa ku luguudo okubiguza abaagala ebya ddondolo.\nKuno kw’ogatta abatya okukonkonebwa balandiroodi ne beebikka ebiveera, obudeeya nebigoye ebikadde ku mbalaza.\nOno ye Kampala ekibuga ekikulu ekya Uganda!\nKu Lwokutaano wiiki ewedde abasasi ba Bukedde, Joseph Mutebi ne Edward Kalumba baasuze mu kibuga Kampala okulaba ebikolebwamu.\nSsaawa ku 11;00 ezakawungeezi abakozi batandika okunnyuka okudda ewaabwe era zigenda okuwera nga 3:00 ng’abasinga ekibuga bakidduse sso ng’abalala naddala abadigize bakiyingira buyingizi.\nMu bakiyingira akawungeezi mwe muli abatunda tonninnyira. Bano bettanira nnyo paaka za bbaasi, takisi, Mukwano Arcade, okumpi n’essundiro ly’amafuta erya Caltex, oluguudo Kafumbe Mukasa ne Bule Room.\nAbasinga okugula emmere eno be batambula eng’endo empanvu ababa balindirira bbaasi, abavuzi ba bodaboda, sipesulo, bamalaaya, abaleeta ebyamaguzi mu butale n’abadigize abava n’abagenda mu ndongo.\nWaliwo abawala abayingira ekibuga okutandika n’essaawa emu. Bano basibira ku nzigi z’amaduuka, enkuubo z’oku bizimbe ne bbaala olwo ne beesimba mu ngeri esikiriza abasajja babaguze omukwano.\nAbalala beesimba nga miti gya ssimu ku nguudo nga William, Wilson, Luwum.\nOmuwala eyeetundira mu kifo kino bw’afuna kasitoma, emikolo batera kugimalira mu bigaali ebisindikibwamu ebyamaguzi. Bino bisinga kusimbibwa ku Wilson.\nAbalala balinnya waggulu mu nkuubo z’ekizimbe kya City House ne bakikolerako eyo, anti teziggalwa.\nSooti esasulwa wakati wa 2,000/- ne 3,000/-. Wabula n’owo 1,000 bw’oyogera obulungi bakulengerako.\nBamalaaya abamu ku be twayogedde nabo bagamba nti ekisudde ebbeeyi be bawala abangi abeeyongera okweyiwa ku nguudo.\nKyokka bw’ogula malaaya okuva mu bifo ng’awaali Sax Pub e Nakasero, ekikuubo emabega wa Radio One n’okwambukira ddala ku Speke Hotel n’okwetoolola, oteekwa okuba nga waleti yo nsanyufu. Tebakka wansi wa 5,000/-.\nObudde bwe buziba Kampala acuuma okukamala. Alina ensu 16 ez’enjawulo z’awunya ezikuleka nga weegoga.\nEnsu z’amazzi ge bayiwa okuva mu loogi eziri ku Arcade ez’enjawulo, emidumu gy’akazambi gwe bata ekiro n’asaasaanira ekibuga, omusulo abantu gwe bakunkumula buli we basanze, enjaga gye bakommonta ekyere ne kasasiro gwe bayoola ekiro abakazi mwe basuula embuto ze bawakankuddemu. Kuno kw’ogatta enfuufu esaasaanira ekibuga mu makubo ge beera ekiro wamma gwe n’olaba akatogo.\nKye twazude kiri nti abo abantu abasula ku nguudo z’omu Kampala si bamasikiini. Abamu baakoowa balandiroodi.\nKu mbalaza kwe bava okugenda okuyiiya. Kyokka n’abaserikale olumu tebabaviirako awo, abamu babasikamu ssente za ‘rent’ (soma lenti).\nOkunaaba bwe kutuuka, bangi amazzi bageeyiwirako awo ku mbalaza ate abalala ne banaabira mu nzizi eziri mu paaka enkadde ne mu mwala gw’e Nakivubo.\nN’olwekyo oli bw’akugamba nti Kampala si bizimbe, abeera takulimbye!\nPublished on: Tuesday, 4th November, 2008 From Bukedde\nNovember 5, 2008 at 9:35 am #20278\nHha, kino kitalo. Kampala waffe…\nNovember 5, 2008 at 9:58 am #20283\nNovember 21, 2008 at 2:28 am #20574\nAkeedi z’omu Kampala zifuuse mpuku za babbi\nMunda w’emu ku Akeedi z’omu Kampala.\nDDADI jjangu kaakano akaayase… oyo muveeko tamanyi bya kwambala obufun a buubuno mugagga………’\nBw’oba ebyo obadde obimanyi mu butale bwa mubuulo oba Owino, ne mu Akeedi gye wandisuubidde okugula ebintu mu ngeri y’ekikungu nga tolina akutaataaganya bituuseeyo.\nNga wayiseeko mu zimu ku Akeedi zino abantu ze bawaana n’okutenda okusinziira ku ndabika yaazo wamma osoberwa.\nZikirako nguudo zigenda mu ppaaka ya bbaasi olwa faasi faasi ataggwaayo. Bwe kituuse ku nkola eyakazibwako ery’atunda ayolesa, wamma ne gujabagira.\nWaggulu ku bisenge, ku mabbali gaabyo, ku buuma obutangira omuntu okugwa wansi wonna ngoye ze zitimbiddwaako.\nWansi ku sementi, mu nkuubo abaguzi mwe balina okutambulira bayiyeemu ngatto na nsawo era abantu batambula bali ku bukenke bwa butatomerwa mpozzi nga bw’olaba abayita ku luguudo lw’eggaali y’omukka.\nAbakuba obugatto okuyita n’okusikiriza abantu baba bakyali mu, “Pwa…pwa.\nweegulire ku kambalo akaanyumye naawe oveewo ng’oli ku mulembe mwana w’eka”, ng’ate olaba balala kukuwugula nti ‘toloba jjangu weeyiwemu obwayase tubulina wano bboogi…”\nAbamu bwe balaba tofaayo ku bye bakugamba, olabira awo nga bakusise emikono.\nBw’oteegendereza, mu bakuyita olumu mubaamu n’ababbi. Bw’omugoberera, weesanga akututte mu kafunda oba kaabuyonjo ng’akubbiddeyo!\nEnteekateeka ya Akeedi mu Kampala, yali egendereddwaamu kuwonya baguzi kugenda mu bifo ebitali bitegeke bulungi.\nOmugotteko oguli mu Akeedi z’omu Kampala guwalirizza abasazi b’ensawo okwewogomayo era bw’oloberayo ovaayo tosigazza yadde ekuba ennyonyi.\nEbizimbe ebimu byazimbibwa nga byakubeeramu amaduuka 300 kyokka weesanga mulimu 400 nga 100 ga kimpatiira.\nMu mbeera eno, omukugu mu by’ebizimbe mu kitongole kya KCC, Musa Magala agamba nti abazimba Akeedi bafiirizza KCC ensimbi nnyingi olw’amaduuka ag’ekimpatiira ge bongeramu oluvannyuma lw’okuwaayo pulaani yaabwe n’eyisibwa.\nOlw’okuba engoye zitimbibwa mu buli kifo, n’okutambulirayo mu zimu olina kusooka kwewetamu si kulwa ng’okoona emmaali y’abasuubuzi n’ovaayo n’akabalangulo.\nEbizimbe omwali empewo kati ababeerayo omukka babaka mubake!\nMu Akeedi gy’osanga n’abavubuka abatalina nsonyi abakyakwatirira abawala n’abakazi ku bubina.\nNze Akeedi z’omu Kampala nazivuddemu ndojja era nga ntenda bannanyini zo kubeera na mulugube gwa ssente ne batalowooza ku bayingirayo kugula bintu.\nOno ye Kampala, ekibuga kya Uganda ekikulu!\nNovember 21, 2008 at 2:31 am #20575\n‘KCC ekole ku nguudo z’omu Kisenyi’\nOluguudo lwa Kafumbe Mukasa bwe lufaanana ng’enkuba etonnye.\nBya ERIA LUYIMBAAZI\nABATUUZE n’abakolera mu Kisenyi basabye KCC ebakolere enguudo z’omu kitundu kyabwe bawone ebinnya.\nBagamba nti, enguudo okuli olwa Kafumbe Mukasa tezikyayitikamu naddala mu biseera by’enkuba ekibagobyeko abaguzi.\nRichard Kakooza atunda ebyuma yagambye nti, ebinnya bijjudde mu nguudo ekibagobyeko abaguzi naddala mu kiseera kino eky’enkuba kuba abamu tebaagala kuyita mu bisooto n’okutwala mmotoka zaabwe mu binnya n’asaba KCC esitukiremu ebayambe.\nJohn Mutebi, avuga bodaboda ku luguudo lwa Kafumbe Mukasa yagambye nti, KCC esiiba ebakwata kyokka eremereddwa okubakolera enguudo eziyita mu Kisenyi ng’abavuzi b’ebidduka bayita ku mbalaza okwewala ebisooto n’ebinnya.\nHamza Ssekajja yanenyezza KCC nti tefuddeeyo kukola nguudo mu Kisenyi era bakeera kwekolamu mulimu buli enkuba lw’etonnya, okuyoola ettaka mukoko ly’aleka mu luguudo songa gwandibadde mulimu gwa KCC naye tefaayo.\nGeoffrey Malungu yanenyezza Meeya wa Kampala, Ntege Sebaggala nti talina ky’abakoledde kyokka bwe yali anoonya akalulu yabagamba nti embeera ejja kutereera naye bakeera kufungiza ngoye okusobola okuyita mu nguudo ezijjula mukoka mu nkuba.\nAli Tamale naye yalumbye meeya nti yabasuubiza bingi kyokka talina kye yali abakoledde naddala ku nguudo zaabwe embi.\nYe omuwandiisi w’olukiiko lwa Muzaana Zooni, Mwasa Mugenyimubi yasabye nti enguudo mu kitundu kino bwe ziddamu okukolebwa, bakole ez’obuwangaazi kubanga ezibadde zikolebwa teziwangaala.\nPublished on: Tuesday, 18th November, 2008\nDecember 11, 2008 at 2:11 am #20981\nEnkuba yagoyezza abantu mu Kampala\nMmotoka nga ziyita mu mazzi ku ssaawa ya Kwiini\nENKUBA eyatonnye eggulo mu biseera by’amalya g’ekyemisana yagoyezza Bannakampala era entambula n’egootaana mu bitundu ebisinga naddala ku ssaawa ya Kwiini.\nMmotoka zaatubiridde mu mazzi agayanjadde mu nguudo era abantu abaabadde batambula baawaliriziddwaokuwalampa obuuma obuli ku mwala gwe Nakivubo okusobola okufuna we basalira okudda ku ludda lwe Katwe.\nAba bodaboda baabadde ku mugano gwa kusomosa bantu n’okusindika mmotoka ezaazikidde.\nKINO KYEKIBUGA EKIKULU EKYE GWANGA ……..KISALIIZA ATE KIKAABYA NAMAZIGA\nDecember 24, 2008 at 10:22 am #21275\nJjaamu’ adibizza Kampala\nAkalippagano k’ebidduka mu Kampala keeyongedde ng’abantu beetegekera Ssekukkulu.\nOMUGOTTEKO gw’abantu, mmotoka, bodaboda, obugaali, ebigaali gufudde Kampala ng’ekiyumba ky’enjuki ng’abantu beetalira Sekukkulu.\nBino bwe byegasseemu akasana, enfuufu n’eng’ombe za mmotoka ne gujabagira. Eno y’embeera ekibuga Kampala gye kirimu okuva ku Mmande ng’abantu naddala abatambuze bayising’anya ate abasuubuzi beeyiye kumpi mu nguudo wakati okukola eza Ssekukkulu.\nEntambula ya kaweerege olw’ebisale ebyalinnyisiddwa naddala takisi ne bodaboda ate nga n’okutambuza ekigere nakwo kwazibuwadde olw’abantu abangi abateevunya obuteevunya.\nEbifo ebisinga okubaamu akeetalo ge maduuka aga Arcade, Ekikuubo, mu butale, ne paaka abasuubuzi gye banjadde ebintu ku mbalaza. Engoye empya omuli Jean, empale z’abasajja, engatto, obugoye bw’abaana, amasaati bitundibwa okuva ku 2,000/- okutuuka ku 10,000/-. Eby’okutimba ebya Sekukulu, biva ku 500/- okutuuka ku 5,000/-\nWabula wadde abantu bangi mu kibuga, abasuubuzi beemulugunya nti abagula batono.\nPublished on: Tuesday, 23rd December, 2008\nJanuary 4, 2009 at 4:29 am #21499\nBukedde akubye ttooci mu biyinza okuba mu Kampala omwaka 2009\nBUKEDDEku ssande akubye ttooci mu bintu ebitali bimu ebiyinza okukyuka mu Kampala mu 2009:\nKampala agenda kufunda era abantu bangi baakumudduka badde mu byalo olw’obwavu obunaamubamu. Ebyembi, ne mu byalo gye bagenda okuddukira baakusangayo ebibanyiga. Kino kigenda kuleetawo embeera y’obunkenke mu 2009.\nPoliisi ejja kusindiikiriza abantu bangi okuva mu bifo mwe bakolera. Okutundira ku nguudo kwakweyongera kyokka ate ne KCC ejja kubayigganya.\nEbizimbe bingi byakumeruka mu kibuga era buli wali ekibangirizi waakuzimbibwa.\nOkuzimba ebizimbe ebitaliiko paakingi mu kibuga ssaako okweyongera kw’emmotoka n’abantu kujja kwongera nnyo obulippagano mu Kampala. Takisi zaakubulwa we zisimba mu kibuga era abantu bangi baakutambuzanga bigere okuva mu Kampala okudda ewaabwe.\nBodaboda nazo zaakweyongera mu kibuga, olw’abantu abaagala okutambula mu bwangu. Obubenje nabwo bwakweyongera era eddwaaliro ly’e Mulago lyakujjula abantu abamenyese amagulu olw’obubenje bwa bodaboda.\nAkanyigo mu Kampala, okugobaganya abantu mu bifo we babadde bakolera n’okweyongera kw’abantu mu kibuga byakuleetawo n’obumenyi bw’amateeka obukyaludde okubaawo.\nAbasazi b’ensawo baakugufuula mugano okunyagulula abantu wadde nga poliisi n’ebitongole ebikuumaddembe byakwongerwa okuyiibwa mu kibuga.\nKazambi mu kibuga:\nEbizimbe bingi byakuzimbibwa ku midumu gya kazambi era mingi gyakweyongera okwabika ekibuga kicuume okukirako kaabuyonjo.\nAmasomero ga UPE:\nEkibuga kyakuggwaamu amasomero ga pulayimale agali ku musingi gwa UPE. Singa ebimu ku byasalibwawo mu mwaka 2008 bissibwa mu nkola mu 2009, amasomero nga Nakivubo Blue P/s, Nakasero P/s, Buganda Road P/s, Nabagereka P/s ne Bat valley P/s gaakusikizibwa paaka za takisi, wooteeri oba ebifo ebisanyukirwamu. Abaana bakireereese baakweyongera.\nOkuwa abalokole ekibangirizi ky’Abasiraamu (Abatabuliiki) ku ssaawa ya Kkwiini kyakuleetawo entalo z’eddiini ng’abasiraamu bakiraba ng’okubatyoboola.\nAbalokole baakwongera okupangisa emyaliiro gy’ebizimbe by’omu Kampala basabireko mu biseera by’amalya g’ebyemisana.\nEbyalo mu Kampala:\nEnkingizzi za Kampala abagagga bagenda kuzisenda. Ekyokulabirako ku bino mulimu Kisenyi, Kamwokya n’ebirala omuli ebivvulu mu kiseera kino.\nObubbi bujja kweyongera era poliisi mu kugezaako okubulwanyisa bangi bajja ku lusuulamu akaba.\nAbantu abatalina mirimu bakweyongera obungi. Abakozesebwa bangi bajja kugobwa ku mirimu olw’okubba gye bakola.\nPublished on: Saturday, 3rd January, 2009\nJanuary 14, 2009 at 2:11 am #21745\nGarden City built on murder, witchcraft\nDear Rk, what you don’t know is the story behind this Garden City complex in Kampala. During its construction 30 children were sacrificed. According to one Nyanzi a builder, all heads and genitals came from victims in western region. One Rukanyangira a driver of a pick-up reg. no UC 723 did the deliveries at night and all that rituals were done at night in the presence of Janet the owner of the building. So don’t blame those doing it now, people in government started the business.\nfrom radio katwe\nGARDEN CITY FROM HELL LWAAKI TEBAGITWAALA NEBAGIZIMBA MU WEST\nOKUWA ABAGANDA OBUZIBU BWOKUGISENDA, KATI NNO ABAGANDA ABAKYAGENDA OKUMALIRAYO SSENTE ZAMMWE MUMANYE BYEMULINNYAKO\nJanuary 14, 2009 at 8:03 pm #21756\nBino byaliwo last year waliwo ekyakolebwaawo okukyuusa embeera eno obutaddamu\nJanuary 14, 2009 at 8:07 pm #21757\nkino kyebayita omuddukirize okwetaaga okuddukirirwa\nJanuary 14, 2009 at 8:11 pm #21758\nNgo kunganyizza busente bwo enkeera akamotoka ko nooba ngolina ku kannyulula mu mukoka nga tolina guarantee nti kanaddamu okuva mu kifo\nJanuary 14, 2009 at 8:17 pm #21759\nWano tewali ngeri gyewebalama kirwadde ,nga mukoka yegasse ne midumu egitwaala kazambi\nKyokka nga bakyawoggana nga bwebaleese enkulakulana ddeka busa oba katugiyite mpaawo atalikaaba, kati natuno otuzzi otwa brown tufuuse twabbula atalina ssente talembeka\nsort of kill me quick\nNovember 12, 2009 at 5:39 am #25540\nNze lwenayagala okuzza ssente mu nsi yange konze sijja kulinnya nyonyi zabalala kanninye eno eyaffe luli nga nkya kkiririza mu Uganda nenninya uganda airline naye gyenakuba amaaso nge mitto bagisibizza migwa gyambuzi , era buli lwetwabanga nekyeggunda nga nsabirira butayita mu ntobo ya nnyonyi kuyitamu kugwa wansi naye nabano abagamba nti entebe ziba ziririddwa enkuyege , okuba akafananyi ngo tudde kunkuyege nekusimba erinnyo , balaba abuuka ngatandise okweyambula nga bwazisuula eri, lwetulizigula ensi eyaffe eddayo okweyagaza nga buli kimu kikola nga bwekitweeka nga byetulabye tubirabye.\nEkikwekweto ku takisi envundu kijja\nTuesday, 10 November 2009 11:50\n[Omuserikale ng’aggya nnamba ku takisi ganyegenya.]\nOmuserikale ng’aggya nnamba ku takisi ganyegenya.\nEBIZIBU bya Bannakampala tebiggwaayo. Obeera okyewuunya ebinnya ebikwaniriza mu kibuga ky’eggwanga ekikulu, ate n’olaba takisi enkadde z’oyinza okuyita envundu nga zifubutukamu abantu abanyumye okuzaama.\nAbantu abamu ku siteegi ezitali zimu bazira okulinnya takisi eziri mu mbeera embi.\nKyokka waliwo ebifo gy’otosanga takisi nnamu ng’era okusobola okufuna entambula, olina kulwanira ezo embi. Anti bagamba nti, “Omubi akira ebbanga”.\nMu Kampala mw’osanga takisi ng’eri ku nnamba UAM kyokka nga yonna yasensebuka. Ye bw’oyingira munda, okufuna w’otuula ng’emitto bagisibisizza muguwa nga gino ebisiba ente.\nWaliwo takisi z’osanga ng’emitto gyonna gyaliibwa enkuyege, miyulifuyulifu naye abasaabaze olw’obutaba na kyakukola obasanga batudde nga n’ezimu bazirwanira.\nEbimotoka bino ebimu okusimbula basindika bisindike ate ebirala bategula bitegule. Ezimu amafuta zinywera mu budomola nga ne munda zonna olowooza nti batisseemu dizero olw’engeri gy’abeera awunya ennyo.\nEkizibu kya takisi envundu kitandikira ku mmotoka enkadde ezireetebwa mu ggwanga. Engeri takisi ezisinga gye ziggyibwa mu bibanda nga zaavugwamu dda, bwe zituuka ku nguudo z’omu Kampala embi gattako badereeva abavugisa ekimama n’abaziyigiramu, kizireetera okwongera okwonooneka.\nTakisi eziri mu mbeera embi zisinga ku siteegi ya Bwaise – Kazo, Bwaise – Lugoba, gattako bududu obuva mu paaka zombi okudda e Lubaga ne Mengo. Kuno kwossa ez’e Makindye Luwafu, Nsambya Keviina.\nMu budde obw’emisana, takisi envundu oyinza obutazisanga ku nguudo naye bwe buziba naddala eyo nga zituuse mu ssaawa ttaano ez’ekiro ng’olwo zivaayo gye bazikukulira nga zidda ku kkubo kukola mmaali. Takisi envundu zitambulira ddala okutuusa ku ssaawa nga 12 ez’oku makya.\nAtwala poliisi y’ebidduka mu Kampala, Steven Odongkara yagambye nti bateekateeka ebikwekweto ssinziggu ku takisi envundu. We twatuukidde ku Mmande, nga baakakwata mmotoka ezisoba mu 25. Yagambye nti ebikwekweto byakumala wiiki bbiri era enguudo omuli Bwaise, Nsambya ne Mengo bazitaddeko nnyo amaanyi.\nFaisal Nsereko agamba nti yalinnya takisi okuva e Kasubi naye yali asituka okufuluma, empale ye ekyuuma ekyali ku ngulu ne kigiyuza.\nYayongeddeko nti oluusi awalirizibwa okukeera ennyo n’atambuza ebigere asobole okwewala okulinnya takisi kubanga kyenkana zonna eziri ku siteegi kw’alinnyira nvundu.\nCaroline Muwanga agamba lumu yalinnya takisi enkadde naye yali agenda kufa ebbugumu. “Takisi olwasimbula buli ntebe n’etandika okubuguumirira era buli yalimu n’atuuyana”.\nIsma Ndaula yasabye poliisi ekomye okulya enguzi ku bavuga ebimotoka ebitwala abantu ebivundu, wabula bebimotoka bino bitemwemu essigiri. Yawagiddwa Kakooza Ssemugabi.\nJohn Michael agamba nti lumu yali atudde agenda Kawaala, takisi n’etandika okunyooka omukka. Kyokka bwe baagamba dereeva yaddamu nti, “mutuule eyo ekizoosi”.\nNovember 13, 2009 at 10:06 am #25542\nBannange Uganda kati yafuuka “Tugezeeko tulabe” era okutambulira\nmu Mmotoka ewaffe oba omaze kulaama!!Bano abajjira ku waya abeyita abakulembeze ekigendererwa kyaabwe kwaali kunyagulula!!\nera Namagye gaffe wadde Polisi basula mu nsiisira!! Kabuyonjo bamussa mitweetwe!!Tusabe Omutonzi atuwangaaze tusobole okukutula enjegere ezitusibye kumawanga tuddeyo ewaffe!!\nEmipiira Gy’ebika By’A baganda\nKenyan Deal Unravelling-Women To Go On Sex Strike